text:
NewMetrack
Template loop detected: Template:Stub      NewMetrack             Aliases  Unknown   Relatives  Unknown   Affiliation  Unknown
Biographical information   Marital status  Unknown   Date of birth  Unknown   Place of birth  Unknown   Date of death  Unknown   Date of death  Unknown       Physical description (Persona)   Species  Unknown   Gender  Unknown   Height  Unknown   Weight  Unknown   Eye color  Unknown

Physical description (In real life)  Gender  Unknown   Height  Unknown   Weight  Unknown   Eye color  Unknown


c: text/html

text:
- सुरेश सर्वेद -
गाँव भर चरचा चले लगिस। अब पंचाइती चुनाव म सरपंच महिला ल चुने जाही। कोन अपन माई लोगन ल चुनाव म उतारही। दिन - रात इही बात होय लगिस। कम पढ़े लिखे गाँव म जइसे माईलोगन ल चूल्हा फुंकइया अउ बंस बढ़हइया के संग कोरा म लइका खेलइया समझे जाथे ये गाँव उही श्रेणी म आये। गाँव म बइसका होय अउ कोन चुनाव लड़ही ये गोठ आये अउ जाये पर निरनय नई होय पाय। काबर के कोनो मरद बइठका म अपन घरवाली ल चुनाव म खड़े करे के बात नई करय। खिलावन बिन बलाय बइठका म आवय अउ मने मन कामना करय के ये ओ बेरा कभू झन आवय जब कोनो गाँव के मरद उठके कहे कि ओकर माईलोगन चुनाव लड़ही ? ओकर मंशा अपन माईलोगन ल चुनाव लड़वाय के रिहीस। पर बइठका म ऐकर सेती फुरिया नइ सके के ओला गाँव आये अभी जुम्मा - जुम्मा एक बरिस होय होही। दुसंधा म रहय कि गाँव वाले मन ओकर बात ल मानिस के नई मानिस। इही उधेड़बुन म ओहर अपन बात नई रख पात रिहीस। ओहर चाहत रिहीस के गाँव वाले मन सवांगे ओला कहाय। पर गाँव वाले मन के कहना तो दूरिहा के ओकर डहर हिरक के नई देखय। देखतिन भी काबर, ओहर बाहिर ले आये हे अउ गाँव के जिम्मेदारी ओला सउंपे के कइसे विचार गाँव वाले मन करतीन। पुराना सरपंच घलोक सुधवा। अपन सियानी के दिन म कभू दू पइसा के गबन नई करिस। गाँव के बिकास म जतका हो सकीस करे के परयास करिस। एक दिन के बइठका म ओकर माईलोगन के सरपंची चुनाव म खड़ा कराय के बात अइस त पुराना सरपंच कहे लगिस - मोर बाई कम पढ़े लिखे हे। पंचायत म लाखों रुपिया के काम आथे। मंय तो जइसे तइसे चला लेत रहेंव पर बाई कर पाही ऐमा मोला संदेह हे। अउ फेर आजकाल जनपद के बाबू भइया मन खांव - खांव करथे। एक एक काम म कमीशन मांगथे। मंय तो लड़ झगर लेत रहेंव पर डौकी परानी का करही ?
पुराना सरपंच के बात ल गाँव वाले मन सुनके कहिन - तोर बाई नाव के सरपंच रही, काम बूता तंय करबे।
गाँव वाले मन के सलाह घला पुराना सरपंच ल नइ जमिस। पढ़े - लिखे सरपंच के बात आते ही खिलावन के मुंह म पानी आय लगिस। ओहर मने मन बिचारे लगिस के गाँव वाले मन जानतेच हे के ओकर बाई पढ़े - लिखे हे। ओ चाहे लगिस कि कोनो उठे अउ ओकर बाई के नाव धर दे, पर ओकर डहर ले गाँव बेखबर रिहीस।
अब तो दिन अउ रात कोनो बेरा अइसन नई रिहीस जब माईलोगन के ये चुनाव म सरपंची चुनई के बात नई चलत रिहीस होही। जहाँ दू झन आदमी सकलाय बस एके च चरचा - कोन अपन माईलोगन ल चुनाव म खड़ा कराही ?
पीपर के पेड़ तरी बने चउंरा म बइठे हिरामन गोठयाय अउ बीच - बीच म सुकदेव हुंकारु भरय। अब गाँव डउकी सियानी म चलही। सरकार ल घला पता नई का - का होवत रहिथे। कते - कते मेर ले नियम कानून लाथे अउ सउप देथे, हमला भोगे बर। जब डउकी परानी गाँव के सियानी करही त घर के चउका - चूल्हा कोन देखही। कोठा के गोबर कोन हेरही। गोबर के छेना कोन थोपही ?
- आज समय बदल गे हे हिरामन। कब तक माइलोगन मन घर बइठे रहही ? सरकार जउन करथे, सोच - समझ के करथे जी।
- तोर बात ल मंय मानत हंव पर जब माइलोगन गाँव के सियानी करही, तब घर परिवार कते डहर जाही ?
- तोरेच बात ल मंय करथो। तँय का करथस घर म। भउजी तोर संग खेत म जाथे। लइका बच्चा ल तियार करके पढ़े खातिर भेजथे अउ तो अउ तोला दोहदोहों ले खवाथे घलो। अउ तंय ये काबर बिसरत हस- शहर के माइलोगन मन नउकरी - चाकरी करथे। अपन परिवार ल घला सकेलथे।
- तंय सिरतोन कहत हस संगवारी, मोर मति मारे गे रिहीस ...।
हिरामन अउ सुकदेव के जोड़ी ल का कहिबे - नानपन म दूनों जउन संगवारीी बनीन ओला अब तक निबाहत हे। दूनों के जोड़ी ल टोरे के जलनखोर मन कई उपाय गढ़हीन। परपंच रचिन पर उंकर जोड़ी नई टुटिस। अब तो उमर साठ ले पार कर ले हे अउ नानपन ले एको दिन अइसन नइ गिस होही जब दूनों संगी अलग होय होही। कोनो गाँव जाना रहय त दूनों संगे जाय। चाहे सुकदेव के सगा घर बर बिहाव, मरनी- हरनी के काम कारज राहय या फेर हिरामन के सगा घर। जवानी के दिन म जतका उतलंई ओमन करिन होही ओतका कोनो अउ करे होही अइसन सुने ल गाँव म नई मिलिस। चाहे तरिया म डूबक - डूबक के नाहय के होय या फेर भैरी के बखरी ले बिही - खिरा चोराय के होय।
अभी उंकर मन के बातचीत चलत रहिस के सायकल म नरोत्तम आवत दिखिस। नरोत्तम सुकलिया के गोसइया ये। नरोत्तम चार कक्षा पढ़े के बाद पढ़ई ल छोड़ नांगर - बख्खर के काम काज म जोतागे। ओकर बाई सुकलिया दसवीं कक्षा पढ़े रहय पर कभू अइसन नई लगिस के सुकलिया ल अपन पढ़े - लिखे के गरब गुमान होही। बड़े ल बड़े अउ छोटे ल छोटे माने म कभू अनाकानी नई करिस। अइसन बेरा घला कभू नई आइस जब ओकर संग कोनों माईलोगन के लड़ई - झगरा होय होही। दसवीं पढ़े के बाद भी ओहर गाँव के रंग म रच बसगे ... नरोत्तम हिरामन मन कर अइस। सायकल म चढ़े - चढ़े कहिस - का गुनतारा चलत हे दूनों संगवारी म ?
- अरे नरोत्तम तंय कहाँ ले आवत हस बाबू। आ, बइठ। हिरामन कहिस।
- नहीं बबा, मोला बड़ बेर होगे घर ले निकले। गाय - गरु ल पेरा भूंसा दे के बेरा हो गे, फेर कभू बइठबो।
- हव रे भई, हमन तो होगेन ठेलहा, तंय कमइया। काबर समे खराब करबे हमर मन तीर।
- अइसन बात नोहे बबा।
- त अउ कइसन बात ये ? हिरामन तिखारिस।
- तहूं अतका ल नई जानस हिरामन। बड़ बेर होगे घर ले निकले बिचारा ल। काम - धाम नइ करही त बहू ठठाही नहीं ? अउ दूनों संगी खलखला के हंसे लगिन। नरोत्तम तहूं न बबा कहत सायकल के पाइडिल ल ओंट आगू डहर बढ़गे
हिरामन अउ सुकदेव के बात फेर चले लगिस।
दिन सरकते गिस अउ चुनाव बर परचा भरे के दिन लकठियाते गिस। गाँव म बइठका होइस। कोनो अपन माईलोगन ल चुनाव म उतारे बर तियार नई होइस। खिलावन समे के ताक म रहिस। कोतवाल समे कथे - हमर मेर जादा समे नई हे। कोनो न कोनो ल परचा भरवाये के निरनय ले ल परही। नई ते हमर गाँव म सरपंच चुनई म देरी के साथ बिकास काम म घलो देरी होही।
कोतवाल के बात सिरतोन रिहीस। बिन सियान के भला गाँव के समस्या सरकार तक कइसे पहुंचतिस अउ कइसे समस्या के निदान होतिस। पर इहां तो बिकट समस्या उपस्थित रहिस। कोनो ये कहे बर तियार नई रिहीस के मोर बाई हर चुनाव म उतरही। अभी गाँव म बइठका चलते रहिस के गाँव के समारु अउ जीवन अइन। ये दूनों के दिन कटे खिलावन के घर। इंकर माईलोगन मन पर के खेती म बनी भूती करे अउ बाल बच्चा के साथ अपन गोसइयां के पेट घलोक पोसे। एक - एक चेपटी म अतका ताकत रिहीस के दूनों के दूनों खिलावन के परम भक्त बनगे रिहीन। खिलावन इही दूनों ल अपन पक्ष म बोले बर तियार करे रिहीस। अउ आज बइठका म आ के ये दूनों अपन बात ल बकर डरिन। कहिन - हमर गाँव म कोनो तियार नई होवत हे, अपन बाई ल सरपंची चुनाव म उतारे बर ता काबर खिलावन के माइलोगन ल नई उतार देव चुनाव म ... ?
गाँव भर के जुरायाये लोगन ल समझ आत देरी नई लगिस के ये खिलावन के दारु बोलत हे। हिरामन तिलमिलागे। कहिस - खिलावन ल अभी जुम्मा - जुम्मा चार महीना होय हवे गाँव म बसे अउ तुमन एकर माइलोगन ल गाँव के सियानी सौंपे के गोठ गोठियाथो। ये गोठियाये के पहिली सोचो समझो काबर नई ?
- तोर कहिना ठीक हे बबा, पर तहीं बता जब कोनों गाँव के माईलोगन तियार नई हे चुनाव लड़े बर तब अउ हमर मेर रद्दा हे तेला तहीं फुरिया। कोन अपन माईलोगन ल चुनाव म उतारे बर तियार हे ?
हिरामन चुप होगे। नाव ले त ले आखिर काकर। कोनो तो मुँह फुटकार के कहत नई हे के मोर माईलोगन चुनाव म उतरही। गाँव के सियानी करही। हिरामन कहिस - पराया ल सियानी सौपे के बजाय हम चाहत हन हमरे सियानी करे।
- पर कोन हे तेन ल तो बता बबा ?
- तुमन पर ल गाँव के सियानी सौपे के जघा म अपन माईलोगन ल सियानी सौपे के काबर नई सोंचव ?
- पर हमर बाई तो पढ़े - लिखे नइ हे, ये सरपंची बिना पढ़े - लिखे करही ता गाँव के का होही, तहड्डूं जानथस अउ महूं।
बात सिरतोन रिहीस। जउन जतका जादा पढ़े लिखे रहिथे। ओहर ओतकेच अच्छा अधिकारी मन संग बात करे ल जानथे अउ गाँव के समस्या ल रख के ओकर निदान के उपाय सुझाथे। पर इहां दूनों दरुवाहा के माईलोगन मन तो एक कक्षा नई पढ़े रिहीन। इंकरो मुड़ म गाँव के सियानी देना मने अपन गाँव के बिकास ल रोकना ये। दूनों दरुवाहा के बात ल सुनके खिलावन मंद - मंद मुसकाये लगिस पर हिरामन के अड़ंगा म ओला गुस्सा घलोक आये लगिस। पर करतीस ता करतीस का। एक डहर पूरागाँव रिहीस एक डहर खिलावन अउ ओकर दू पोसवा दरुवाहा। तीन झन से काम बनने वाला नई रिहीस। खिलावन तो चहत रिहीस - कम से कम आधा गाँव ओकर पक्ष म आये फेर आधा ल बात मानेच ल परही पर इहां आधा गाँव तो दूरिहा के रिहीस। दू के सिवा तीसरा ओकर पक्ष म नई रहिस।
वइसे जब ले पर्चा भरे अउ चुनाव होय के चर्चा गाँव म होय लगिस तब ले खिलावन सक्रिय होगे रहिस अउ गाँव के अइसन कोनो मनखे नई होही जउन ल अपन जाल म फांसे के परयास नई करे होही। गाँव वाले मन ओकर दारु तो पी गे पर ये दूनों दरुवाहा के बाद तीसरा कोनो ओकर जाल म नई फसीन। गाँव म जतका बेर बइठका होइस, कोनो ओकर पक्ष नई लिन। अब निरनय के घड़ी तिरयागे रिहीस। अपन बात ल अपन मुंह न रख के दूनों दरुवाहा के द्वारा रखना उचित समझ ओहर तीन दिन ले ओमन ल अतका पीयात हे के गाँव में बिरोध के बावजूद ओमन अपनेच बात म अड़े रहय संगे संग गाँव वाले मन ल भी अपन बात माने बर तियार कर ले। खिलावन जतका आसान बात बने के सोचत रहिस ओतका आसान नई होत रहिस। घुम फिर के बात घेरीबेरी अपनेच गाँव के माईलोगन ल चुनाव म उतारे के आ जाय।
अभी गुनताड़ा चलत रिहीस। उही बेरा नरोत्तम अइस। नरोत्तम ल देखके हिरामन के आँखी चमकगे। नरोत्तम ल अपन तीर म बलइस। कहिस - नरोत्तम, तोर माईलोगन पढ़े - लिखे हे। तंय अपन माईलोगन ल सरपंच चुनाव के फारम भरवा दे।
- मंय गरीब आदमी बबा। दूनों परानी मेहनत - मजदूरी करके घर - परिवार ल चलाथन। फेर गाँव के सियानी कइसे अपन मुड़ म लेबो। घर के छानी फूटहा हे। पानी टपकथे। अपनेच छानी ल टपराये के मोर ताकत नई हे तब कइसे गाँव भर के छानी ल टपरा सकत हंव।
- तोला अपन फूटहा छानी के चिंता हे ? इहां गाँव भर के साबुत छानी घलोक निथरे लागही, ऐकर चिंता - फिकर नई हे ?
- अइसे कइसे होही बबा, भला साबुत छानी कइसे निथरे लगही ?
समारु गुमशुम बइठे कुछ सोचे लगिस। ओकर दारु के निशा उतरे लगिस। फेर डगमगावत उठीस अउ कहे लगीस - हिरामन बबा सिरतोन कहत हे नरोत्तम ...।
समारु के बात ल सुनके खिलावन के संगे संग गाँव वाले मन घलो अकबकागे। समारु अपन कहना जारी रखिस - तोर घर के छानी ले पानी टपकथे ता का होगे। गाँव घर के सरपंच बनही त छानी छवा जाही अउ पानी के टपकना घला रुक जाही पर पराया के हाथ सियानी जाय म साबुत छानी ले पानी टपकना शुरु हो जाही ... समारु जीवन ल देखके कहिस - कइसे जीवन,का मंय गलत कहत हंव।
- बिलकुल गलत नई कहत हस संगवारी ...। जीवन हर समारु के साथ देय लगीस। उंकर बात ल सुनके खिलावन के गुस्सा भड़के लगीस पर करे त करे का ? गाँव के जुरयाये लोगन के बीच फुटकार के ये थोरे कहय कि मंय तुम्मन ल तीन दिन ले दारु अइसने कहे बर पीयाय हंव रे ? ओकरे फजीहज होतिस। मन मारके बइठे रहिस ...।
गाँव के सियानी, गाँव च के हा करही तभे गाँव म बिकास होही। दारु पीयाके जउन सियानी चाही, वो अपन बिकास ल सोचही ... कइसे समारु ? जीवन किहीस।
- सिरतोन कहत हस संगवारी ...। समारु हुंकारु भरिस।
खिलावन दू ठन आदमी पोसे रहिस, उही मन ओकर बिरोध म होगे। अब खिलावन ल लगे लगिस - ओकर पोलपट्टी खुले के बेरा आगे। ओहर बइठा ले सलटे के जुगत म रहीस। समारु ओकर कर अइस। कहिस - कइसे खिलावन, तंय हमर बिचार ले सहमत हस नहीं ?
खिलावन का कहे। चुप रिहीस। जीवन किहिस - अरे समारु, खिलावन का कहही। ये हमर गाँव के मामला ये। ये माटी म जनमे, ये माटी म खेले कूदे हन। नानपन ले हमर तन अउ मन म ये माटी समाय हे। पराय ल पूछे के काबर ? निरनय हम्मन ल लेना हे। नरोत्तम घर के भउजी सरपंच बनही, मतलब उहिच बनही ...।
- कइसे नरोत्तम, अब तोला का कहिना हे ? हिरामन पूछिस।
- अब मंय का कहवं बबा, गाँव वाले मन जउन चाहही उही होही।
नरोत्तम के कथन म स्वीकृति रहिस। पहली थपड़ी जीवन पीटिस अउ फेर बइठका भर थपड़ी के आवाज म गूंजे लगिस। थपड़ी के आवाज खिलावन के कान के परदा चीरे लगीस। ओहर बइठका ठउर ले उठके अपन घर डहर चल परिस, पर थपड़ी के गूँज ओकर कान के संग नई छोड़िस ....।
- पता - शास्त्री चौक, वार्ड नं. - 16, तुलसीपुर, राजनांदगांव [छ.ग.]

robotstxt: allowed

filter: keep


text:
संगवारी हो आप ला झारा झारा जोहर हे हमर ब्लोग के पोस्ट में । संगवारी हो आप मन बार एक ठन अउ लेकर के आ गए हाव मेहा अपन छत्तीसगढ़ के छत्तीसगढ़ी कहानी {chhattisgarh ki kahani,} ला आप मन के पास में . संगवारी हो पुरातन काल ले चालत आत हे हमर कहानी सुने के परम्परा हा लेकिन वर्तमान समय में ये कहानी सुने के बेरा हा अब मोबाइल अउ इंटेरनेट हा ले गे ।
अब डोकरी दे अउ डोकरा बाबा के मुँह ले अब कोन्हो सुघ्घर आसान कहानी {cg story} सुने ला नई मिले अउ यही परम्परा हा अब धीरे धीरे ख़तम होत जाट हे अउ हमर संस्कृति ला आगे बढ़ाये के मौका नई मिल पात हे ता संगवारी हो उन्ही कहानी ला आप मन हा अब इंटरनेट के माध्यम से घर बैठे अब पद सकत हो अउ अपन लइका मन ला सुना सकत हो । चलो संगवारी हो छत्तीसगढ़ी कहानी ला आप मन पड़ो अउ कहानी के आनंद लेव ।
मेकरा अउ चांटी- छत्तीसगढ़ी कहानी
शहर में एक ठन रथे घर जिन्हा एक ठन पहिदे रथे एक ठन मेकरा । अब वो मेकरा हा किरा मकोरा ला पदोय बर कमचिल के पाटा मा जाला बनाये बर शुरू करते . ताकि ओकर खाये पिए के इंतजाम हो सके .
अतकिच मा एक ठन मासी हा भिनभिनात ओकर करा आथे अउ कहिथे – ते जउन मेर जाला बनात हस ओ पाटा ला तो घर मालिक हा येति ऊटी करत रथे । एमे जाला बुनबे ता कोन्हो मतलब नई होही अउ तोर मेहनत हा बेकार हो जाहि .
मेकरा ला मासी के बात हा फब जाथे अब ओहा जाला ला बुने बर ओहा खिड़की में चले जथे ।
खिड़की करा मेकरा हा जाला बुने बर लग जथे अउ आधा जाला ला बन तको डर रथे ।
अतका मा एक ठन छिपकली तीर मा आथे अउ कथे ते ये काबर जाला बुनत हस । ये खिड़की हा तो हरदम बंद रहिथे अउ ये मेरा कोन्हो किरा मकोरा तघो नई आवे अउ तेहा बेकार के मेहनत झन कर ।
अब मेकरा हा आधा मेहनत तो कर डरे रथे फेर छिपकली के बात हा ओला बने लगथे । छिपकली ले बात ला मान के मेकरा हा ओ मेर ले घलो चल देथे ।
स्मार्टनेस किताबो से नहीं आती || Smartness Doesn’t Come Through Books
What is maturity in Hindi || क्या है परिपक्वता के लक्षण
अब तो मेकरा के पेट मा भूख के मारे आगि बरत रथे । बोलत हे कोन मेर जाला बनाये ताकि ओला जल्दी से खाना मिल जाये ।
मेकरा ला एक थम पठेरा तीर हस दीखते अउ ओमेर जाके जाला बनाये के काम चालू कर देथे । अब एक ठन मुछहरा काक्रोच मेकरा के तीर में आथे अउ आ के कथे ते काबर अतीक मेहनत करात हस , ये पठरा मा तोर जाला मा कुछु नई फसही । काबर की एमे कोनो किरा मकोरा आबेच नई करे ।
अब तो मेकरा के जी हा कलबला जाथे अउ बुनते अब कौन मेर जाला बनाये जाये . मेकरा हा दिन भर बढ़ मेहनत तघो कर रथे फेर बिना खाये-पिए मासी , छिपकली , मुछहरा काक्रोच के बात ला मान के उदास होक एक थान कोंटा मा बैठ जथे ।
अतकेच मा मेकरा ला एकठन चांटी दीखते । वो चांटी हा अपन ले 4 गुना भारी वाले शक्कर के दाना ला उठाये अपन बिल कोती घूसरत रथे ।
निराश मेकरा हा चांटी ला कथे तुहीमन हा बने हो जी कम से कम खाये पिए बर कुछु तो मिल जथे । मेहा तो आज दिनभर रगड़ के कमाए हो लेकिन दिनभर में मोर हाथ में कुछु नई लगिस ।
चांटी हा मेकरा के उदाशी ला देख के कथे – का होंगे जी ते निराश काबर होत हस , तोर निराश होय के काय कारण हे ?
मेकरा हा अपन दिनभर के किस्सा ला चांटी करा फरिहा देते . मेकरा के बात ला सुन के चांटी हा हसते ।
चांटी के हसई ला देख के मेकरा हा कथे ले अब ताहू हा हास् ले जी तहु हा लेले maza .
चांटी हा कथे मित्र तोर संघारा आज तोर सन होहे वइसनेच मोरो संघरा हो गए रिहिस हे । जब मेहा अपन ले दुगुना भार वाले दाना ला अबक-तबक उठा के लेगत रेहेव तब मासी , छिपकली , मुछहरा काक्रोच मन हा मोर ऊपर बढ़ हसिस हे । का कहय ये नानकुन चांटी हा अपन ले दो गुना भार ला उठावत नई हे तभो ले ओला लेगे के फालतू मेहनत करत हे ।
फेर मेहा ओकर मन के बात में ध्यान नई देव आज तेहा देख ले मेहा अपन ले चार गुना वजन ला उठा के लेगत हो ।
चांटी के बात ला सुन के मेकरा ला अपन गलती मा बढ़ पछतवा होथे ।
What Is Emotional Intelligence || भावनात्मक बुद्धिमत्ता क्या है
1 Garib Bramhan Ki Kahani || गरीब ब्राह्मण की कहानी
संगी हो ये छत्तीसगढ़ी कहानी/किस्सा/{chhattisgarh ki kahani} हा हमरो साथ में भी घटित होथे जब हमन हा कोन्हो कठिन काम ला करे के चालू करथन ता आसपास पड़ोस के देखइया मन भारी टोकते की ते काबर फालतू के मेहनत करत हास् ये काम हा तोर बस के बात नोहे । अउ आखिर मा अंत में आके ओ काम ला अधेड़ में छोड़ देथन या फिर ओ काम ला करबैच नई करण । असलियत तो ये हरे की कोन्हो भी काम असंभव नई हरे हो सकते ओहा कठिन हो फेर यदि ओला पूरा मन से सकारात्मक होक करे जाए इना ककरो बात में ध्यान दे ता ओ मेहनत हा कभू बेकार नई जावे .
2 . असली मालिक – छत्तीसगढ़ी कहानी
तइहा के बेरा के बात आये महात्मा बुद्धा हा अपन चेला मन के साथ बैठे रथे अउ बुद्धा हा अपन चेला मन ला ज्ञान के उपदेश देवत रथे . अतकेच में एक झन मनखे हां अपन गैया ला जोर से खिचत निकलते .
बुद्ध जी हा येला देख के अपन चेला मन ले एकठन प्रश्न करथे की तुहर विचार मा कोन हा काकर ले बँधाये हे .
बुद्ध के शिष्य मन हा उत्तर देथे – ये तो स्पस्ट दिखई देत हे की गैया हा ओ मनखे के डोरी ले बँधाये हे ।
बुद्धा जी हा मुस्काथे अउ फेर पूछथे – अच्छा ये बताओ कौन हा काकर मालिक हरे .
शिष्य मन हा खिलखिलाते अउ कथे ओ मनखे ही तो गैया के मालिक हरे , गैया तो एक ठन पशु हरे ऊहा मनखे के मालिक तो नई हो सके ।
एमा बुद्ध जी हा अंत में एकठन अउ प्रश्न पूछथे – की बताओ की अगर डोरी ला तोड़ दी जाहि ता का होही ।
ता शिष्य मन हा कथे – तब तो वो गैया हा भाग जाहि ।
एमा बुद्ध जी हा कथे अउ फेर ओ मनखे के का होही – चेला मन हा तुरते कथे स्पस्ट हे गुरूजी ओ मनखे हा घलो गैया के पाछू-पाछू भगहि ।
अब जिसने ये चेला मन हा ये उत्तर ला देथे ओ मन ला सब समझ में आ जथे की सही मा कौन हा काकर ले बँधाये हे , अउ कौन काकर मालिक हरे ।
संगी हो ये छत्तीसगढ़ी कहानी/कथा {chhattisgarh ki kahani} हा हमर सुख सुविधा के साधन बार बाद अच्छा कथाक्सा हरे वर्तमान समय में हामान हा सोचथन कार , मोटर सायकिल , कंप्यूटर , मोबाइल अउ ओइसने बहुत से सुख सुविधा वाले जिनिस के मालिक हमन हरण । फेर असल में ये सबो जिनिस से हमन ला का लाभ होते ओतकेच नुकशान तगो हे । हमन हा ये सबो जिनिस के त्तिक आदि हो चुके हन की एकर बिना हमर काम हा नई बन पाए । फेर सच्चाई तो यही हरे फेर ये सब्बो जिनिस के अनुसन्धान होय के पहली हमन हा जियत रहेन स्वस्थ अउ खुशहाल रहें । फेर आज भी हमन हा जियत हन स्वस्थ अउ खुशहाली के कोन्हो गारंटी नई हे ।
एक ठन बात अउ अपमन के जिंदगी में शुश हे लीकन शांति नई हे ता ये समझ लो की आपमन हा सुविधा ला सुख समझे के गलती करत हो ।
टॉप100 छत्तीसगढ़ी नाचा पार्टी || Chhattisgarhi Nacha Party
Top 5+समय की कीमत कहानी Samay Ka Sadupyog Kahani
फूलबासन बाई यादव का जीवन परिचय | Success Story Phoolbasan Bai Yadav
Top 5+समय की कीमत कहानी Samay Ka Sadupyog Kahani


text:
राजनंदगांव. महाराष्ट्र सीमा पर राजनांदगांव जिला म 27 वीं बटालियन आईटीबीपी के जवान मन ह नक्सली के एक ठिकाना ल ध्वस्त कर दिस। घटनास्थल ले भारी मात्रा म हथियार बरामद करे गे हे। ।
मुखबिर के सूचना म आज बिहनिया लगभग 4:00 बजे आईटीबीपी अउ छत्तीसगढ़ पुलिस के संयुक्त टीम ह कोहकाटोली जंगल में संदिग्ध स्थल म पहुंचिस तांहा ले नक्सली मन ह अंधाधुंध फाइरिंग शुरू दिस। जवान मन ह घलो जवाबी फाइरिंग करिस, सुरक्षाबल ल भारी पड़त देख नक्सली जंगल के रास्ते भाग निकलिस। माने जात हे कि कुछ नक्सली ल गोली लगे हे। आईटीबीपी ल घटनास्थल ले एक 303 राइफल, 12 बोर के 2 राइफल, एक भरमार राइफल, एक एयरगन, वायरलेस सेट्स अउ अन्य रोजमर्रा के उपयोग म आने वाले जरूरी सामान मिले हे। सूत्र ले अइसे जानकारी मिले हाबय कि घटनास्थल म पीएलजी के प्लाटून कमांडर नंबर 15 के नेतृत्वकर्ता सुखलाल अपन लगभग 20-25 साथी मन के साथ मौजूद रिहिस हे।


text:
1. Who is the music director of the song बड़े से शहर में
Ans: बड़े से शहर में song music director is एहसान नूरानी
2. Who is/are the singer/singers of the song बड़े से शहर में
Ans: बड़े से शहर में song singer is कार्तिक
3. Who is the Composer of the song बड़े से शहर में
Ans: बड़े से शहर में song composer is एहसान नूरानी
4. Who is the Lyricist of the song बड़े से शहर में
Ans: बड़े से शहर में song lyricist is नीलेश मिश्रा
5. What is the movie of the song बड़े से शहर में
Ans: बड़े से शहर में song is from १३ब: फियर हास् ा नई एड्रेस
6. Who wrote the song बड़े से शहर में
Ans: बड़े से शहर में song is written by नीलेश मिश्रा


text:
इस अंक के रचनाकार
.
गुरुवार, 20 जून 2013
सुकारो दाई
सुकारो अपन घर मुहाटी के बाजू आंट म बइठ के मेरखू के गोंटी मन ल बीनत राहय। मेरखू बिनई तो खाली बइठे के बहाना रिहिस। वो तो नंदगहिन के रस्ता देखत रहय । बारा बजे के बेरा रिहिस । अघ्घन . पुस के घाम बनेंसुम. सुमलगत रहय। घंटा भर होगे रिहिस होही । अब तो घाम हा घला बिटौना लगे लगिस। सुकारो ह गोठियाय बर कलकलत रहय । सोच थे - कोन जाने, कहां झपाय होही आज रोगही नंदगहिन हा। नंदगहिन नई हे त नई हे, कांकेतरहिन हा घलो कहां जा के मरगे होही आन दिन कइसे सुकारो.सुकारो कहिके सोरियात आके मुहाटी म जोम दे के बइठ जात रिहिन मरे रोगही मन, कोन्हो कहीं घलो जाय सुकारो मने - मन गुंगवावत रहय असल बात ये आय कि ओकर बहू आज होत बिहिनिया अपन मइके गे हे । घर म रहितिस त कोन्हो न कोनो ओखी करके वोहा कतको घांव ले वोकर संग झगड़ा मता डरे रहितिस फे र हाय रे किस्मत, आज पेट के आड़ी कइसे पच ही कोन जाने । सुकारो के मुहूँ अऊ नानचुक होगे । मेरखू के सूपा ला भरर्स ले भिंया म पटक के ठऊं का उठे बर करत रहय ए ओतकी बेर नंदगहिन ओकर आगू म आके धम ले खड़ा होगे । ठुमक के कहिथे. झाऊ --
सुकारो मने मन कंझाय बइठे रहय , तऊ ने पाय के नंदगहिन के आय के गम ला नइ पा सकिस अऊ उही पाय के नंदगहिन के झाऊ कहे ले वो हर अलरकरहा चमकगे । लेटेपटे अपन पागी.पोलखा ला संभाहिस अऊ हफरत - हफरत मुटका बांध के नंदगहिन ला चमकात कहिथे - '' तोर रोना पर जाय ते सियान - सामरत मनखे ला झझका - चमका के मार डारबे '' सुकारो अपन छाती के अंचरा ला अभी तक सोझियाय नई पाय रिहिस । गोलिंदा भाटा कस छाती मन डहर कनखही देखत - देखत नंदगहिन हा बेलबेलात कथे.- '' ओ हो -- सियान , मैं कोनो डउका जात होतेंव, अभीच झिंकत.झिंकत अपन घर म ओइलातेव तोेला ''
सुन के सुकारो के मुंह कान सरम के मारे ललिया गे । मुंह बिच का के कथे - ''जादा झन इतराय कर रे छिनार बिलई भइसी, नइ ते कोनो दिन तोरेच घर एकोठन बिजाड़ खुसरही ''
अतकी सुन के नंदगहिन कठल के हांसे लागिस। सुकारो घला मुसुर - मुसुर मुसकाय लागिस। भगवान हा बिचारी सुकारो के जिनगी म गजब परछो लेय हे । भरे जवानी म वो हा खाली हाथ हो गे रिहिस । तब किसन के ऊमर विही पांच साल के रिहिस होही। बेटा के मुहु ला देख - देख के वो हा अपन सरी जवानी ला खुवार कर दिस । देवर, जेठ अऊ पास.पड़ोस के भला - बुरा नीयत ले अपन मरजाद के रक्छा करना रांड़ी मोटियारी बर कोनो सरल काम नोहे । ककरो नीयत ओकर जवानी म लगे राहय त ककरो नीयत ओकर जयदाद म, फे र वाह रे सुकारो । कोन जाने सुकारो के अंतस म कोन देबी आके बिराज गे । न तो अपन जैयदाद म न अपन मरजाद म कोनो म टिकी लगन नइ दिस। अऊ आज वोहा बेटा ला पढ़ा.लिखा के , ओकर बर.बिहाव करके, गंगा नहा डरिस । बेटा किसन पढ़लिख के सरकारी नऊकरी के आस लगाय बइठे हे । खेत - खार कोती चिटको धियान नई देय । बिचारी सुकारो कतेक धियान करे, कतेक हलाकान होय । सोंचे रिहिस, नाती.नतुरा आ जाही तहां ले विही मन ला खवात. खेलात, बचे - खुचे जिनगी घलो पहा जही । फेर हाय रे किस्मत, पांच साल होगे, बहु आये, एको ठन तो फूल फूलतिस। बेटा तो अब बहु अलंग होगे। एकेझन म दिन कइसे बीते । वोकरे सेती सुकारो ह अब बात - बात म कंझावत रथे, अऊ बहु सन झगड़त रहिथे।
वइसने हाल नंदगहिन के । नंदगहिन के दू झन बेटिच बेटि हाबे । दूनो झन के बिहाव होगे । नंदगहिन घर म एक झन रहिथे फेर वो हा गजब के बेलबेलही नारी ये । नत्ता देख - देख के बेलबेलाय बर अऊ ठठा - मजाक करे बर कभू नइ चूकय । गांवेच म नहीं अतराब म घला ओकर जइसन जचकी निबटइया अऊ कोनो नइ हे। ओकर बिना ककरो छट़ठी-बरही नई निभय।
सुकारो अऊ नंदगहिन जिंदगी भर के निकता गिनहा, सुख.दुख के संगवारी आय । सुकारो ह नंदगहिन ला कथे - कते डहर झपाय रेहेस रे छिनार, दिन भर म अभी दिखत हस । ककरो संग गोठियाय बर घला तरस गेन '' नंदगहिन कथे - अई बम फटाका फुटिस, तऊन ल नइ सुनेस भइरी कहीं के । घर भीतरी के आरो लेवत कहिथे . बहु के आरो नई मिलत हे, नई हे का।''
- '' अपन दाई घर गे हे, छुछवाही गत हा हुड़से सही सुकारो कथे
- ओकरे सेती तोर मुहुं उतरे हाबे न। जावन दे, बिचारी हा दू दिन तो घला हित लगा के खाही पीही।
- हव दाई, हम तो जनम के झगरहिन आवन । दुनिया भर ला झगरत गिंजरत रहिथन ।'' सुकारो हा रिसा के कहिथे नंदगहिन कथे . श्श्राजा रिसाही त अपन गांव श्रा श्रिही ण् अऊ का करही ण्श्श् सुकारो अऊ भड़क गे ण् नंदगहिन श्रा कोन्हो श्रा भड़काय बर आथेए तब मनाय बर घश्रा आथे ण् वो हा सुकारो के कान म मुंहु श्रा टेका के कथे . ष्ष्सुनथस मंडश्रीनए मुकड़दम के बेड़ा म कोनो नइ हेए तइसे फकफक श्रे पंडराए सांगर . मोंगर कस टुरा श्रइका होय हे ओकर बहु के ण् तभे दना.दनएदना.दन पांच ठो बम फटाका फोरिस हे ण्श्श्
सुकारो के चेहरा म पानी आगे ण् कथे . ष्ष्अऊ ओकर मुहरन . गढ़न कइसन हेए तेश्रा तो नई बताय ण् मुकड़दम के टुरा सरिख हेए के गौंटिया के टुरा सरिख हे ण्श्श् इसारा श्रा समझ के दोनों झन खिश्रखिश्रा के हांस डरिन ण् सुकारो कथे . गौंटिया के हरामी टुरा ह चार दिन हमरो घर कोती रमे सही करय ण् फेर एक दिन सात पुरखा म पानी पकोयेंव रोगहा के ण् जादा करतिस ते ओकर खंडरी नीछ देतेंवए हाँ महू अपन बाप के बेटी आवंव ण्श्श्
छिन भर दुनो झन चुपचाप खड़े रिहीन ण् सुकारो के मुहरन अऊ उतरे कस हो गे ण् नंदगहीन ओकर मन के बात श्रा ताड़ गे ण् बहू आए पांच बछर हो गे हे फेर आज श्रे नाती . नतूरा के दऊ हा नइ हे ण् एकरे सेती सुकारो दिन . रात संसो फिकर म घुरत रहिथे ण् कहिथे . ष्ष् जादा संसो फिकर झन करे कर मंडश्रीनए भगवान के किरपा होही ते तुहंरो घर ऐसो के आत श्रे फटाका फूट के रहही ण्श्श्
सुकारो कहिथे . ष्ष् मत श्रे तै भगवान के नाम श्रा नंदगहीन बहिनी ण् दुनिया बर वो भश्रे होहीए हमर बर नइ हे ण् भगवान होतिस त जिनगी भर हमश्रा अइसने रोवातिस घ् श्श् थोरिक थिरा के फेर कथे . ष्ष् नंदगहीन बहिनीए मैं तो बइद . गुनियाए तेश्रा . बातीए अऊ दवाई . पानी करत . करत थर्रा गे हवंव ण् बेटा श्र कहिथंवएऐश्रा घर श्रे निकाश्रए अऊ दूसर बिहाव करए फेर वो हा मोर बात काबर मानही घ् श्श्
नंदगहीन कहिथे . ष्ष् बहिनीए नारी जात होके दूसर नारी के प्रति अइसन भाव मन म मत रखव ण्पांव भारी नइ होवय ये मा बहु के का गश्रती हे ण् सरीर ताएएऊं च . नीच होवत रहिथे ण् बहु आये गाय . गप नो हेए जऊ न श्र जब मरजी पाबे घर श्रे निकाश्र देबे ण् अऊ दूसर बिहाव कराईया मन के किस्सा भुश्रा गेस का घ् सुरता कर मंगश्रु के ण्का हाश्र होय रिहिस वोकर ण् श्श् सुरता करके दुनों झन खिश्राखिश्रा के हांस डारिन ण्
इही गांव म एक झन मंगश्रू हे ण् च रवाहा श्रग . श्रग के बिचारा गुजर . बसर करथे ण् भाई बंटवारा म एक खोश्री के घर मिश्रे रहाय ण् अपन मन खोश्री म सुतय ए दाई हा परछी म सुतय ण् बिहाती श्रा बठिी कहीकेए वोहा दाई के उभरौनी म एक झन छड़वे डउकी श्र चुरी पहिना के श्रे आथे ण् अब सुते बसे के बेवस्था कइसे करे जाए ण् एक ठन खोश्री मे दुनो बाई के निरवाह नइ होइस त बिहाती के खटिया श्रा पटंऊ हा म च ढ़ा दिन ण् च ढ़े . उतरे बर निसैनी टेका दे रहाय ण् भगवान के श्रीश्रा अरपरंपार होथे ण् जउन बिहाती श्रा बकठी कहाय ए वोकरे पांव पहिश्री भारी होगे ण् रात म एक दिन मंगश्रू हा घूमफिर के आइसए अऊ खाल्हे वाश्रे के नींद परगे हे सोंच के पटऊ हा डहर च ढ़ श्रगीस ण् नींद न खाल्हे वाश्रे श्रा आय रहय न
ऊ पर वाश्रे श्र ण् खाल्हे वाश्रे ह उठीस अऊ टप श्रे वोकर दुनौ गोड़ श्रा च मच मा के धर श्रिस ण् किहिस . ष्ष् एकरे बर मोश्रा चुरी पहिरा के श्राय हस ण् उतर खाल्हे ण्श्श्
पटंऊ हा वाश्रे ह घश्रो जागत रहय ण् अतिक दुरिहा च ढ़ के अब कइसे उतरबे कहिके ओहा मंगश्रू के दुनौ हाथ श्र च मच मा के पकड़ श्रिस ण् खाल्हे वाश्रे ह खाल्हे डहर खींचे उपर वाश्रे ह उपर डहर खींचे ण् खींच तान म निसैनी ह घश्रौ गिर गे ण् अब तो मंगश्रु राम के देखो . देखो होय श्रागिस ण् परान छूटत देखिस त अपन दाई श्र जोर . जोर से गोहराय श्रगीस ण् दाई ह सबो बात श्र समझ गे ण् बेटा श्र बचाए बर दउड़िसए फेर कपाट भीतर श्रे बंद रहय ण् कइसे खुश्रे अउ कोन खोश्रय घ् मंगश्रू राम अधमरहा होगे फेर न उपर वाश्रे ह हाथ श्र छोड़िस न खाल्हे वाश्रे ह गोड़ श्र ण्
बेटा के परान छूट जाही कहिके दाई ह गश्री म खड़ा होके गोहरा . गोहरा के चि ल्श्राए श्रागिस ण् गांव भर ओकर मुहाटी म जमा होगे ण् सियान मन कपाट के गुजर श्र उसार के श्रटपट मंगश्रू राम के परान बचाइन ण्
हांसी श्रा श्रटपट थाम के सुकारो कहिथे . ष्ष् त का उपाय करबो बहिनीए तहीं बता ण् तोर अतीक अऊ कोन जानही ण्श्श्नंदगहिन कहिथे . ष्ष् मंडश्रीन बहिनीए आज के पढ़े . श्रिखे बहु . बेटा के बिचार म बहुत फरक आ गेहे ण् नरस बाई कहिथे न कि पहश्रा बच्चा अभी नहींए दूसरा कभी नहीं ण् बहु . बेटा मन कहीं अइसने सोंचे होही तब ण्श्श्
सुकारो कथे . ष्ष्ऊ खर सोंचे श्रे का होथे ण् भगवान दिही तउन श्रा ये मन रोक सकही का घ् श्श्
ष्ष्आजकश्र राके के कतको उपाय निकश्र गेहे बहिनीए हमन नइ जाननएफेर ये मन सब श्रा जानथे ण् श्श् नंदगहिन हा समझाइस ण् ठंउका उतके बेरा किसन हा बजार करके आइस ण् नंदगहीन हा सुकारो श्रा अंखिया के कथे . ष्ष् पक जाए श्रइका तीर जाकेए भेद श्रेके आवत हंव ण् श्श्
थोरिक देर म नंदगहिन ह आ के हांसत . हांसत कहिथे . ष्ष् मोरे बात आखिर सच होईस ण् फोकट चिंता फिकर म दुबरावत रेहेस ण्बाबू श्रा मय हा सब समझा दे हंव इही दिन के आवत श्रे तुहंर घर फटाका नइ फुटही त मोर सन गोठि याबे झनण्श्श्
सुकारो कथे . ष्ष् अईए हम का जानन बहिनी नवा . नवा के टेमटाम श्रा ण्श्श्हांसत . हांसत घर भीतरी आके बेटा श्रा कहिथे . ष्ष् किसन बेटाए बहु मइके च श्र देहे घर ह उदसहा . उदसहा श्रागत हे रे ण् बिहाने श्राए बर च श्र देतेस ण्श्श्किसन कहिथे . ष्ष् आजे तो गिस हे मां ण् दस पंदरा दिन तो रहन दे ण्श्श् सुुकारो कहिथे . ष्ष् ओकरे बर बहु श्राय हन का रे ण् तय नई जाबे त हम च श्र देबोन श्राय बर ण् बहु श्रे घर के शोभा होथय ण् बहु नोहे वो तो हमर बेटी ये का के श्राज सरम ण् श्श्
सुकारो मंडश्रीन के हिरदे के बदश्रे भाव श्रा नंदगहीन ह ताड़ गे ण् वो हा किसन श्रा कनखियाइस ण् दोनों झन के हंासी छुट गे ण् काकी भतीजा श्र हांसत देख के सुकारो हा झेप गे ण् सेत . मेत के गुस्सा करत किशुन श्र कहिथे . ष्ष् बेटा तोर तीर चि टको बुध हे रे घ् दाई श्र एश्रथस ण् चंडाश्र कहीं के ण् श्श्
किसन ह भीतर कोती भागीस ण् ऐती सुकारो अउ नंदगहीन दुनौ झन खिश्राखिश्रा के हांसन श्रागिन ण्
व्याख्याता, शा. उच्च. माध्य. शाला कन्हारपुरी, राजनांदगांव ( छग)
सदस्यता लें टिप्पणियाँ भेजें (Atom)


text:
Social Meadia म जुड़े आप सबो छत्तीसगढ़िया भाई-बहिनी मन के स्वागत हे।
आप मन जानत हो की छत्तीसगढ़ म दूसर राज्य ले आये बाहरी मनखे मन के अत्याचार बहुत ज्यादा बढ़ गे हे, लोटा लेके आने वाला आज हमन ल लोटा धरावत हे हमर ऊपर राज करे के प्रयास करत हे हमर भाखा-संस्कृति अउ पुरखा मन संग खिलवाड़ करत हे हमर जल, जंगल अउ जमीन ल हमर ले छिनत हे हमन ल जाति-धरम के नाव ले आपस म लड़वात हे हमन ल शराब के नशा कोती धकेलत जात हे, हमर महतारी बहिनी मन के शोषण करत हे छत्तीसगढ़ी फिलिम मन म अश्लीलता देखा के हमन ल लज्जित करत हे। ये सब मुद्दा मन के खिलाफ लड़ाई लड़े बर अउ परदेसी आतंगवाद के खात्मा करे बर एक मात्र संगठन छत्तीसगढ़िया क्रान्ति सेना बने हे जेन लगातार छत्तीसगढ़, छत्तीसगढ़ी अउ छत्तीसगढ़िया मन खातिर आवाज बुलंद करत हे।
आप सब छत्तीसगढ़िया भाई बहिनी मन अगर भाजपा, कांग्रेस, बसपा, जनता कांग्रेस, जय छत्तीसगढ़ पार्टी, AAP या अउ आने राजनितिक पार्टी म हो तभो ले आप हमर सदस्य बन सकत हो हमर संग दे सकत हो काबर की छत्तीसगढ़िया क्रान्ति सेना गैरराजनीतिक संगठन हे ...!
हमन ल मालुम हे की आप अपन राजनितिक दल म रहिके भी दूसर दर्जा म हो बाहरी आतंकवाद वहां भी हे।
जम्मो सरकारी कर्मचारी-अधिकारी मन घलो हमर संगठन म जुड़ सकत हो...!
काबर की हमन ल मालुम हे की आप अपन कार्यालय म घलो परदेसियावाद के शिकार हो।
छत्तीसगढ़िया क्रान्ति सेना एक अईसन संगठन हे जेन -
अगर आप वाकई म बाहरी आतंकवाद ल महसूस करत हो
दबंग छत्तीसगढ़िया मन के संगठन
छत्तीसगढ़िया क्रान्ति सेना के सदस्य बनव...


text:
हमर राम जी ठेठवार बइहाय हवे, बिहनिया ले तेंदुंसार के लौड़ी धर के किंजरत हे। मैं हां टेसन कोती जात रहेवं त भेंट पाएंव। सोचेंव के बिहनियाच ले मिल गे साले हां पेरे बर। महुं कलेचुप रेंगत रहेंव, झन देखे कहिके, फ़ेर देख डारिस बु्जा हां।
"महाराज! पाय लागी, रुक देंवता रुक, गोड़ ला धरन दे।" अइसने कहिके गोड़ ला धर लिस लुवाठ हा।
"खुस राह, जय हो, राम जी, कैसे बिहनियाच-बिहनिया ले भट्ठी डहार आगे"
"का बताओं महाराज! हमर घर मेरन एक झिन मास्टर रेहे बर आए हवे, बने पढे लिखे होशियार हे, ओखरे चक्कर मा पर गेंव, अलहन होगे महाराज-तिंही कुछु कर त मोर संसो हां हेरावे"
"अरे गोड़ ला त छोड, जम्मो हां देखत हे साले, बिहनिया ले दारु पी के फ़जीता करत हस"
"नई छोडवं गोड़ ला, पहिली मोर गोठ ला सुन, अउ मोर समस्या ला दूर कर"
"छोड साले गोड़ ला, तमासा लगाए हस टेसन मा, गोड़ ला छोडबे त सुनहुं मे हां" अइसे कहेवं त मानिस बुजा अउ गोड़ ला छोडिस।"
"का बताओं महाराज! पंदराही पहिले मास्टर हां पेपर पढत रहिसे त मैं पुछ डारेव काय पढत हस गुरुजी कहिके। त गुरुजी किहिस-"राम जी तोरे लायक बुता हवे, तोर डेरी मा एक ले एक बने सुंदर भैंसी हवे अउ बने बम्बई मा भैंसी मन के ब्रह्माण्ड सुंदरी प्रतियोगिता होवत हवे, तहुं अपन एको ठिक भैंसी ल साज संवार के भेज दे, जीत जाही त बने इनाम मिलही, पेपर मा तोर अउ भैंसी के फ़ोटो छपही, बने डेरी के गिराहकी बढ जही, तोला चंडी बांटे ला नइ लागे जम्मों हां इंहच्चे ले आ के दुध ले जाही।"
"त फ़ेर काय होइस गा-आघु बता मोला तुरते जाना हे, गोठ ला लमा झन जजमान अवैइया हे।"
"मास्टर ला पुछेंव त उहां जाए बर काय करे ला लागही, त ओहां बताईस तोर भैंसी ला बने धो मांज के रखे कर 10-15 दिन मा एकदमें चिकना जाही, मोर जमना मुर्रा भैंसी हवे, बने कर्रु-कर्रु आंखी के, कटारी नैना, देखथे तौने हां दीवाना हो जाथे, बने रोज बिहनिया अउ संझनिया फ़ेयर अन्ड लवली चुपरंव, बने गोरियागे रहिस। तहां ओ ला बम्बई पठोएं बरातु संग। कहिथे के ब्रह्माण्ड सुंदरी बने बर जाथे तेखर संग एक ठिक मनेजर घला पठोए ला लागथे, ओखर देख रेख जतन करे बर। बरातु हां ओखर पानी कांजी के बेवस्था करही, अउ एक ठिक झोलंगा पेंट, काय कहिथे टुरा मन, बरमुड़ा, हां! बरमुड़ा तैसने घला सिलाए हवे। कांहि स्टेजे मा छर्रा मार के पुंछी ला हला दिस त हो गे सत्यानाश । अब भैंसी हां त चल दिस महाराज ।
"ले बने होगे, इनाम झोंक के आही त उही पैसा दु-चार ठिक भैंसी अउ बिसा लेबे। त एमा काय संसो होगे तोला।"
"तैंहा संसो कहत हस, मोर जीव परान छुटत हे, हमर नाती हां पढैया हवे, ओ हां बताइस के जौन हां ए सुंदरी प्रतियोगिता मा चल देथे तौन हा, लहुट के नइ आवै, मनेजरे संग मसक दे थे। अउ उंहा त रंग-रंग के पड़वा अउ भैंसा आथे, कहीं काखरो संग मसक दिस त मोर काय होही। अउ लहुट के आगे त दुहाय नहीं, फ़िगर खराब हो जाही कहिथे। अब बता काला फ़िगर कहि्थे तेला मैं काय जानवं। जब ले सुने हंव अइसने तब ले बुध हां काम नई करत हे पी-पी के गिंजरत हंव अउ तोला खोजत रहेंव।
"त एमा मै काय कर सकथौं?"
"तैंहा महाराज बम्बई आत-जात रहिथस, मोर भैंसी ला लहुटा देतेस, मोला नई बनाना हे ब्रह्माण्ड सुंदरी, हाय मोर जमना! तोर जाए ला कोठा पर गे हे सुन्ना। ला दे महाराज मोर जमना ला, आही त ओखर बर 10किलो फ़ेयर एन्ड लवली अउ 5किलो लिपिस्टिक बिसाहुं, भले कर्जा हो जाही फ़ेर ओखर गोल्डन फ़ेसियल करवाहुं,बने आई ब्रो ला कमान कस बनवाहूँ, एक दम सजाहुं भगवान, एक दम सजाहुं।
"ले सुन डरेवं तोर गोठ ला, जा घर जा, मैं हां तोर जमना ला लाए के उदिम करत हंव, अउ बिहनिया ले पी-पी के झन किंजर, बने जा के सुत। तोर जमना हां आ जाही।"
"ले मैं जात हंव महाराज, फ़ेर मोर जमना हां दुहाय नहीं कहिथे, इंहा रिहिस त दु टैम के 15 किलो दुहात रहिसे, एकदमे नुकसान हो जाही गा।"
"भैंसी चाहे कोठा के होय या ब्रह्माण्ड सुंदरी, ओ हां जिहां रही उहां ओला दुहायच ला परही। इंहा त तैं एके झन दुहैया हस, बाहिर मा त नाहना डोरी धर के अड़बड़ पहाटिया मन गिंजरत रहिथे, कौनो भैंसी पातेन त दुहतेन, ले तैं जा महुं जात हवं, मोरो जजमान के आए के बेरा होगे हे।" अइसे कहीके महुं रेंग देंव।---


text:
गुरुवार, 25 अप्रैल 2019
अनुवाद
(ये कहानी के छत्तीसगढ़ी अनुवाद कहानी के हिंदी अनुवाद ले करे गे हे। - कुबेर)
सरद रितु के एक घनघोर अँधियारी रात के बात आय। सहर के एक झन साहूकार, जउन ह अब उमर के चैथापन म अपन पुराना दिन के सुरता कर-करके दिन ल गुजारत रहय, अपन पढ़े-लिखे के खोली म उदास हो के टहलत रहय। वोला पंदरा साल पहिली के सरद पूर्णिमा के रात के सुरता आवत रहय जब वो हर जवान रिहिस, अउ अपन मित्र अउ सहर के जाने-माने विद्वान, वकील, अउ साहित्यकार मन ल जोरदार दावत देय रिहिस।
वोला सुरता आइस कि वो पार्टी म जुरियाय जम्मों विद्वान मन ह अलग-अलग विसय ऊपर बड़ा रोचक वाद-विवाद करत रहंय अउ आखिर म बात इहाँ आ के अटक गे रिहिस कि अपराधीमन ल मौत के सजा देना उचित हे कि अनुचित हे। मेहमान मन म कतरो विद्वानमन मौत के सजा के विरोधी रिहिन। उंकरमन के मत रिहिस कि मौत के सजा के प्रथा ल खतम कर देना चाही काबर कि ये ह एक सभ्य अउ पढ़े-लिखे समाज बर असोभनीय अउ अनैतिक प्रथा हरे। वोमन म बहुत अकन विद्वानमन के मत रिहिस कि अपराधी मन ल मौत के सजा न दे के आजीवन कैद के सजा देना ही उचित अउ पर्याप्त हे।
मेजबान साहूकार महोदय ह घला बीच-बहस म अपन विचार रखिस - ’’वइसे तो मोला न मौत के सजा के कोनों अनुभव हे अउ न आजीवन कैद के, तभो ले मोर विचार म मौत के सजा ह आजीवन कैद के सजा ले जादा अच्छा हे। काबर कि मौत के सजा म आदमी के मौत ह तुरते हो जाथे, तकलीफ पलभर के होथे जबकि आजीवन कैद म आदमी ह तिल-तिल करके मरथे। अब बतावव कि कोन सजा ल जादा दयालू अउ मानवीय माने जाही, जेमा पलभर के तकलीफ म मौत मिल जाथे वोला कि जउन म आदमी ह जीवनभर तड़प-तड़प के मरथे तउन ल?’’
एक झन मेहमान ह किहिस - ’’दुनों सजा ह अनैतिक हे। दुनों के एके उद्देस्य हे, आदमी के जीवन ल खातम कर देना। सरकार ह जीवन देनवाला अउ जीवन लेनेवाला कोनों भगवान नोहे। वो ह जब कोनों ल जीवन नइ दे सकय तब ककरो जीवन लेय के घला वोला अधिकार नइ हे।’’
पार्टी म एक झन पचीस साल के जवान वकील घला आय रिहिस। वोकरो राय पूछे गिस। वोकर कहना होइस कि - ’’मौत के सजा होय कि आजीवन कैद के सजा, दुनों ह अनैतिक हे। तभो ले, कोनों यदि मोला दुनों म एक ठन ल चुने बर कही त मंय ह आजीवन कैद ल चुनहूँ। मरे ले तो कोनों तरीका ले जीना ल मंय ह अच्छा मानथंव।’’
वकील के ये बात ऊपर जोरदार बहस छिड़ गे। घर के मालिक, साहूकार महोदय, जउन ह वो समय जवान रिहिस अउ एकदम चंचल प्रकृति के मनखे रिहिस, एकदम से गुस्सा हो गे। वो ह टेबल ऊपर जोरदार मुक्का जमाइस अउ किहिस के, ’’तंय ह गलत बात कहत हस। मंय सरत लगा सकथों, पाँच साल घला तंय ह जेल म नइ रहि सकबे।’’
वोकर बात ल सुन के जवान वकील ह किहिस - ’’यदि तंय ह सरत लगाबे ते पाँच साल ल कोन ह कहय, मंय ह पंदरा साल जेल म रहि के दिखा सकथंव। बता, सरत लगाबे क?’’
’’पंदरा साल। मोला सरत मंजूर हे। मंय ह दू करोड़ के सरत लगावत हंव।’’ साहूकार ह जोसिया के किहिस।
’’बात पक्का हो गे। तंय ह दू करोड़ के दांव लगावत हस अउ मंय ह अपन पंदरा साल के अपन जीवन के स्वतंत्रता के दांव लगावत हंव। अब तंय ह अपन बात ले मुकर नइ सकस।’’ जवान वकील ह किहिस।
अउ ये तरीका ले उंकर बीच एक बेहूदा अउ उटपुटांग सरत पक्का हो गे। धन ह साहूकार ल सनकी, बिगड़ैल अउ घमंडी बना देय रिहिस। वोकर तीर पइसा के कोनों कमी नइ रिहिस। वो समय वोकर बर दू करोड़ ह एकदम मामूली बात रिहिस। वोमन जब खाना खायबर बइठिन तब वो साहूकार ह वकील संग मजाक करिस, ’’श्रीमानजी, अभी घला समय हे, चेत जा। मोरबर तो दू करोड़ ह कुछू नो हे, फेर तोर बर अपन जवानी के तीन-चार बछर ल खोना मायने रखथे। मंय ह तीन-चार बछर ये पाय के कहत हंव कि मोला पक्का बिसवास हे कि येकर ले जादा दिन तंय ह कैद म नइ रहि सकस। तंय ये बात ल झन भूल कि मुक्ति अउ बंधन म जमीन आसमान के फरक हे। जब हार मान के तोर मन म मुक्ति अउ सुतंत्रता के बिचार आही, तब तोला जेल के जीवन ह नरक के समान लगही। मोला तो तोर ऊपर बड़ दया आवत हे।’’
अउ आज वो साहूकार ह विही सरत अउ विही दिन के बात ल सोच के बेचैन होवत हे। वो हर खुद ले सवाल करिस कि आखिर मंय ह अइसन सरत लगायेंवच् काबर? येकर ले कोन ल फायदा होइस? वो हर अपन जीवन के सबले सुंदर पंदरा साल ल जेल म नस्ट कर दिस अउ मंय ह दू करोड़ रकम ल पानी म फेंक देंव। येकर ले का लोग-बाग लये पता चल जाही कि मौत के सजा ले आजीवन कैद ह बेहतर हे कि नइ हे? ये तो एकदम बकवास हे। वो दिन मोर ऊपर अमीरी के सनक चढ़े रिहिस अउ वो वकील ऊपर पइसा कमाय के घोर लालच समाय रिहिस।
वो साहूकार ल यहू सुरता आवत रहय कि वो दिन पार्टी पूरा होय के बाद जेल म रहय बर नियम तय होय रिहिस अउ इकरारनामा बना के वोमा दस्तखत करे गे रिहिस जेकर अनुसार वकील ल जेल के पहिली दिन से आखरी दिन तक साहूकार के बगीच के बीच म बनल एक ठन खोली म सख्त निगरानी म रहय बर पड़ही। पंदरा साल तक वो ह ककरो ले न तो बात कर सकय अउ न ककरो ले मिल सकय। वो ह न तो अखबार पढ़ सके अउ न वोकर नाव से आवल कोनों चिट्ठी-पतरी ल पढ़ सकय। पर मांगे म वोला बजाय बर कोनों घला बाजा मिल सकथे। पढ़े बर किताब मिल सकथे। चिटृठी-पतरी लिख सकथे। सराब अउ सिगरेट पी सकथे। कोनों चीज के जरूरत पड़े म वो ह खोली म बनल एकलौता खिड़की डहर ले चुपचाप कागज म लिख के दे सकथे। बाजा, किताब, सराब, सिगरेट वो ह जतका मांगही, वोला खिड़की डहर ले दे दिये जाही।
इकरारनामा म हर छोटे-छोटे ले छोटे बात ल लिखे गे रिहिस जेकर सेती जेल ह कालकोठरी बराबर हो गे रिहिस। इकरारनामा के मुताबिक वो वकील ल 14 नवंबर 1870 के रात बारा बजे ले 14 नवंबर 1885 के रात के बारा बजे तक, पूरा पंदरा साल जेल म रहे बर पड़ही। इकरारनामा म लिखाय कोनों घला सरत के उलंघन होय म, जइसे कि दो मिनट के फरक परे म घला साहूकार ह दू करोड़ देय के दायित्व ले मुक्त माने जाही।
0
बंदी जीवन के दौरान वकील के लिखे चिट्ठी ले पता लगत जय कि जेल म वो ह अपन दिन ल कइसे बितावय। जेल के पहिली साल ल वो ह अकेलापन अउ ऊब म बिताइस। दिन-रात वोकर खोली ले फकत पियानो के आवाज आवत रहय। सराब अउ सिगरेट ल वो ह ये कहि के तियाग दिस कि येकर ले मन म विकार पैदा होथे। तरह-तरह के विसय-वासना जागरित होथे, अउ इही विसय-वासना ह बंदी के मौत के कारण बनथे। चाहे कतरो बढ़िया सराब होय, अकेला पीये म कोई मजा नइ हे अउ सिगरेट पिये ले खोली ह धुंगिया म भर जाथे। येकर बदला वो ह हल्का-फुल्का किताब पढ़िस जेमा सुखांतक, कामोत्तेजक अउ अपराध के दुनिया से संबंधित उपन्यास मन सामिल रिहिस।
दूसर साल वोकर पियानो बजई ह बंद हो गिस अउ अधिकतर समय वो ह उत्कृस्ट अउ सास्त्रीय साहित्य म रूचि लिस।
पाँचवा साल म फेर वोकर खोली ले संगीत के आवाज आय लगिस। सराब के घला मांग करे गिस। खिड़की डहर ले झांक के देखे से पता चले कि अधिकतर समय वो ह खाय-पिये अउ सुते म बितावय। कभू वो ह जंभावय अउ कभू वो ह खुदे ऊपर खीझय। वोकर किताब पढ़ई ह बंद हो गिस। कभू-कभू वो ह रात म लिखे बर बइठ जावय। अधरतिया होवत ले लिखत रहय अउ बिहने उठ के वो जम्मों लिखे कागज मन ल चीर के फेंक देवय। कभू-कभू वोला रोवत घला देखे गिस।
अउ छठवाँ साल पूरत-पूरत वो ह भासा, साहित्य, दर्सनसास्त्र अउ इतिहास के किताब मन म रूचि लेय लग गिस। वो ह रात-दिन जब देखो पढ़ते रहय, अतका कि वोकर मांग अनुसार किताब पूरा करे म साहूकार ल घला मुस्किल होय लगिस। चार साल म वोकर मांग के अनुसार वोकर खोली म कम से कम छै सौ किताब पहुँचाय गिस। इही समय वो ह साहूकार ल एक ठन सुंदर चिट्ठी लिखिस, ’मोर प्रिय जेलर। मंय ह ये चिट्ठी ल छै भासा म लिखत हंव। येला अलग-अलग विसेसज्ञ मन ल पढ़वा के उंकर विचार जानबे अउ उंकर राय लेबे अउ यदि एमा एको गलती नइ निकलिस तब कृपा करके अपन फुलवारी म बंदूक के गोली दाग देबे जेकर ले मोला ये पता चल जाय कि मोर मेहनत ह बेकार नइ गिस। अलग-अलग देस अउ अलग-अलग समय के महान जिज्ञासु लेखक मन के मंय ह जउन किताब मन ल पढ़े हंव वोमा वो मन ह अपन-अपन भासा म अपन विचार मन ल लिख के छोड़े हें अउ वो सब्बो म प्रभु यिशु के जोत ह जगमगावत हे। कास! कि आप मोर ये उदात्त आनंद ल, जइसे कि ये समय मोला मिलत हे, समझ पातेव।
बंदी के ये इच्छा के पूर्ति करे गिस अउ फुलवारी म दू गोली दागे गिस।
दस साल पूरे बाद वो बंदी ह अब खाली मेज के आगू जड़ अवस्था म बइठे-बइठे खाली बरइबलि के न्यू टेस्टामेंट पढ़त रहितिस। ये बात ह साहूकार ल बड़ा अजीब लगिस कि जब वो चार साल म छै सौ पाण्डित्यपूर्ण किताब पढ़ के उंकर ऊपर पूरा-पूरा मास्टरी हासिल कर लेय रिहिस तब अब एक साल ले सरलग एके ठन बाइबिल के न्यू टेस्टामेंट जइसे छोटकुन किताब ल कइसे पढ़त रहि गिस। येमा वोला आखिर का दिखिस?
बाइबिल के न्यू टेस्टामेंट पढ़े के बाद वो ह धर्म के, इतिहास अउ.ब्रह्मविद्या के किताब पढ़े के सुरू करिस। अपन बंदी जीवन के आखिरी दू साल म वो ह असाधारण रूप ले जउन वोला सूझिस, वो सब ल अंधाधुंध पढ़े के सुरू करिस। पहिली तो वोह प्रकृतिविज्ञान ल पढ़े म अपन धियान लगाइस। वोकर बाद वो ह बायरन अउ शेक्सपीयर ल पढ़िस। फेर वो ह रसायन सास्त्र अउ चिकित्सा सास्त्र के मांग करे लगिस। उपन्यास, दरसन सास्त्र अउ थियोलोजी के विवेचना के किताब घला वोकर मांग म सामिल रिहिस। वोकर ये विचित्र मांग ल देख के अइसे लगिस कि जइसे वो ह समुद्र म बोहावत जावत हे, वोकर चारों मुड़ा कोनों भग्न जिहाज के टुकड़ामन छितराय परे हे जेन ल वो ह अपन जीवन रक्षा खातिर पकड़े के कोसिस करत हे।
साहूकार ह ये सब बीते बात ल लगातार सोचत जावत हे अउ फेर वोला ये धियान आइस कि ’’इकरारनामा के अनुसार कल वोकर बंदी जीवन के पंदरा साल पूरा हो जाही अउ वोला मुक्ति मिल जाही। यदि अइसे होइस तब तो वोला मोला दू करोड़ रूबल देय बर परही अउ वोला दू करोड़ रूबल देय के बाद तो मंय ह कंगाल हो जाहूँ।’’
पंदरा बरस पहिली जब वो ह ये सरत लगाय रिहिस, साहूकार कना बेहिसाब दौलत रिहिस। अब वो सब धन ल वो ह सट्टा अउ जुँआ खेल-खेल के बरबाद कर चुके हे। ये लत ल वो ह छोड़ नइ सकिस अउ वोकर जम्मों कारोबार ह खतम हो गिस। अपन धन के नसा म चूर वो सनकी, घमंडी अउ गुस्सैल साहूकार ह अब एकदम छोटे अउ साधारण बेपारी बन गे हे अउ एक पइसा के घला घटा सहे के वोकर हालत नइ हे। घाटा होय के अंदेसा म वोकर छाती के धकधकी ह बाढ़े लगथे।
काली दू करोड़ रूबल देय के नाम म वो ह अपन तरुवा ल धर के बइठे हे। सोचत हे कि पंदरा साल पहिली अइसन बेवकूफी वो ह काबर करिस होही। वो बेवकूफ वकील मरिस घला नहीं। वो तो अभी घला चालीस साल के हे अउ जेल ले छूट के वो ह काली मोर से पाई-पाई ल वसूल कर लिही। मोर धन म वो ह बिहाव करही, आलीसान जीवन बिताही, मजा लूटही, सट्टा खेलही अउ मंय ह भिखारी बन के वोकर ताना सुनहूँ कि ’’ये सब सुख ह तोरे देवल आय अउ येकर खातिर मंय ह तोर आभारी हंव। बता, मंय ह तोर का मदद कर सकथंव।’’ वोकर ये ताना ल मंय ह कइसे सुन सकहूँ। नहीं, नहीं, ये जिल्लत भरे जिनगी ले बचे बर वो वकील ल मरनच् परही।
घड़ी ह रात के तीन बजावत रिहिस। घर के सब मन चैन के नींद सुते रहंय। चारों कोती सन्नाटा पसरे रहय। फुलवारी ह सांय-सांय करत रहय। चुपचाप वो ह अपन तिजोरी के नजीक गिस। तिजोरी ले खोज के वो ताला के चाबी ल निकालिस जउन ल वो ह ठीक पंदरा साल पहिली बंदीघर के दरवाजा म लगाय रिहिस। फेर वो ह अपन ओवरकोट ल पहिरिस अउ बाहिर निकल गिस।
फुलवारी म कड़कड़उँवा जाड़ा पड़त रहय, घटाटोप अँधियारा बगरे रहय। पानी गिरत रहय, हवा चलत रहय जेमा पेड़मन ह झुमरत रहंय। हाथ ल हाथ नइ दिखत रहय। वो ह टमड़त-टमड़त जेलखाना तक पहुँचिस। चँउकीदार ल हुँत कराइस। वोला कोनों उत्तर नइ मिलिस। सोचिस, अइसन खराब मौसम के देखत चँउकीदार ह कोनों कोन्टा-कान्टा म लुका के बइठे होही। साहूकार ह सोचिस कि यदि मोला अपन काम ल पूरा करना हे तब बहुत सावधानी ले ये काम ल करे बर पड़ही। सारा सक चैकीदार ऊपर जाना चाही।
सीढ़िया मन ल खोज के वो ह भीतर परछी म पहुँचिस। परछी ल पार करके वो ह भीतर पहुँचिस। उहाँ पहुँच के जेब ले माचिस निकाल के एक ठन काड़ी ल रोखिस अउ माचिस के उजेला म दरवाजा के तारा ल देखिस। तारा के सील-मुहर ह जस के तस रहय। माचिस ह थोरिक देर जल के बुझा गे। वो ह डर के मारे कांपत खिड़की डहर ले भीतर झांकिस। देखिस कि बंदी के खोली म मोमबत्ती बरत रहय। बंदी ह मेज के आगू बइठे रहय। वोकर पीठ, हाथ अउ बाल मन ह दिखत रहय। वोकर नजीक के कुरसी अउ बिस्तर म किताब मन ह जेती-तेती परे रहय।
पाँच मिनट बीत गे, बंदी ह न हालिस न डोलिस। वो ह कोनों मुरती जइसे जड़ हो गे रहय। पंदरा साल के अभ्यास म वो ह अइसने बइठे बर सीख गे रिहिस होही। वो ह खिड़की ल खटखटाइस तभो ले बंदी के ऊपर कोनों असर नइ परिस। तब साहूकार ह पूरा सावधानी के साथ तारा के सील ल टोर के तारा म कुची लगाइस। पंदरा साल म तारा ह मुरचा गे रहय तभो ले थोरिक जोर लगाय म वो ह खुल गे। साहूकार ह सोचिस कि दरवाजा के आवाज ल सुन के बंदी ह झकनका जाही फेर वइसनो कुछू नइ होइस। वो ह जस के तस बइठेच् रिहिस। साहूकार ह भीतर घुसिस। वो ह देखिस कि मेज के आगू कुरसी म एक आदमी ह मुरती कस बइठे हे। खाली हड्डी के ढांचा बचे रहय। वोकर चुंदी ह कोनों महिला के चुंदी कस बाढ़ गे रहय। डाढ़ी-मेछा म डंकाय वोकर चेहरा ह दिखत नइ रहय। मेज म हाथ मन ल टेका के वो हर अपन मुड़ी ल थाम के बइठे रहय। जम्मों चुंदी ह सन कस पंड़रा गे रहय। वोला देख के बिसवास करना कठिन रिहिस कि वो फकत चालीस बरस के रिहिस हे। वोकर आगू मेज म एक ठन कागज माड़े रिहिस जेमा कुछू लिखाय रिहिस। साहूकार ह सोचिस कि बिचारा ह नींद म हे। नींद म वो ह सायद अपन दू करोड़ रूबल के सपना देखत होही जउन वोला काली मिलनेवाला हे। वो ह सोचिस के मंय ह येला उठा के पलंग म फेंक देथंव अउ वोकर टेंटवा ल मसक देथंव। कइसे मरिस कोनों ल पता नहीं चलही।
फेर वो ह सोचिस कि अइसन करे के पहिली ये चिट्ठी ल पढ़ के देख लेना चाही कि वोमा का लिखाय हे। अइसे सोच के वो ह चिट्ठी ल उठा के पढ़े लगिस। चिट्ठी म लिखाय रहय - ’’काली रात के बारा बजे मोला ये जेहल ले मुक्ति मिल जाही। मंय ह सुतंत्र हो के सब संग मिल सकहूँ। पन ये कमरा ल छोड़े के पहिली अउ सुरूज देवता के दरसन करे के पहिली मंय ह अपन बिचार ल लिख लेना चाहथंव। परमेसर, जउन ह मोला देखत हे, वोला सइत मान के अउ अपन सुद्ध अंतःकरण ले मंय ह ये बात मन ल लिखत हंव कि मोर ये मुक्ति, मोर ये जीवन, स्वास्थ्य अउ सब सुख जउन ल संसार म वरदान केहे जाथे वो सब ले मोला विरक्ति हो चुके हे। ये पंदरा साल म मंय ह ये संसार अउ सांसारिक जीवन के एक-एक ठन रहस्य के गहन अध्ययन करे हंव। ये सच हे कि ये पंदरा साल म न तो मंय ह धरती के जीवन ल देखे हंव अउ न उंकर लिखे कोनों किताब म लिखाय सुगंधित सुरा के पान करे हंव, न मधुर संगीत के सुवाद लेय हंव, न जंगल म घूमत कोनों हिरन के सिकार करे हंव, न कोनों सुदर कन्या, जउन कोनों कवि के कल्पना के अनुसार परी मन कस सुदर बादर म विचरण करत रहिथंय, के संग बिहार करे हंव। पर रोज रात म वइसने अलौकिक बादर म विचरण करनेवाला कोनों अलौकिक पुरूस ह आके मोला नाना परकार के कहानी सुनावय जउन ल सुन के मंय ह मदमस्त हो जावंव। वो किताब मन ह मोला पहाड़मन के चोटी मन म ले जावंय अउ मंय ह माऊण्ट ब्लैक अउ माऊण्ट एवरेस्ट ल तको घूम के आ गे हंव। विहिंचे ले मंय ह सूर्यास्त अउ सूर्योदय के घला दरसन कर लेवंव। वो किताब मन के जरिया मंय ह महासागर अउ परबत के चोटी मन के सैर कर सकत रेहेंव। मंय ह देख सकत रेहेंव कि आसमान म कइसे बिजली चमकथे अउ वो ह कइसे बादर के छाती ल चीर के बारिस कराथे। मंय ह हरा-भरा जंगल, खेत, नदिया अउ सहर-गाँव, सब कुछ देख सकत रेहेंव। समुद्र म रहनेवाली जल परी मन ल जलक्रीड़ा करत अउ गावत सुन सकत रेहेंव। एक भयंकर राक्षस ल अपन नजीक आवत देख सकत रेहेंव। ये कितब मन ह मोला ज्ञान के अकूत खजाना के वो पार ले जावंय अउ नाना परकार के चमत्कार देखावंय। कभू मंय ह कोनों सहर ल जलत अउ जर के भसम होवत देखेंव त कभू नवा-नवा धरम अउ वोकर परचार करइया मन के उपदेस ल सुनेंव। कतरो देस ल हारत अउ कतरो ल जीतत देखेंव। ये किताब मन ले मोला अनंत ज्ञान मिलिस। इही किताब मन के जरिया मनुस्य के अटल विचारधारा, जउन हजारों साल ले संचित होवत आय हे, मोर मन म बस गे हे अउ अब मंय ह जानथंव कि मंय ह अब आप सब ले जादा ज्ञानवान हो गे हंव। तभो ले मंय ह ये किताब मान ल बेकार समझथंव अउ ये जान के कि येमा लिखाय संसार के सब ज्ञान ह बेकार अउ फालतू हे, इंकर उपेक्षा करथंव। इहाँ हर चीज ह मृगमारीचिका के समान काल्पनिक अउ क्षणभंगुर है। आप सब ये अथाह किताबी ज्ञान के सुंदरता ऊपर गर्व कर सकथव पर ये बात ह अटल सच हे कि येमा लिखाय ज्ञान ह कोनों ल काल के चंगुल से मुक्ति नइ देवा सकय, एक न एक दिन सब ल मरनच् पड़ही ठीक वइसने, जइसे अपन बिला म रहिके घला मुसुवा ल मरे बर परथे। तुंहर सारा ज्ञान ह एक दिन धरती के भीतर समा जाही। मंय ह कहि सकथंव कि तुम सब इही ज्ञान के मद म अंधा बन चुके हो। झूठ ल सच अउ बदसूरती ल सुंदरता समझ के इतरावत हव। तुम सब धरती के सुख खातिर सवर्ग के सुख ल रहन म रख देय हव, वोला बेच देय हव। इही पाय के मंय ह वो सब सुख ल त्याग देना चाहथंव। ये जेहल ले अपन मुक्ति के पांच मिनट पहिलिच् मंय ह इहाँ ले भाग जाहूँ ताकि साहूकार ह अपन धन ल अपने तीर रख सकय।’’?
0
साहूकार ह वो चिट्ठी ल पढ़ के वापिस मेज ऊपर रख दिस अउ वो अद्भुत आदमी के माथा ल चूम के धारोधार रोय लगिस अउ उहाँ ले निकल गिस। वोला अपन आप ले अतका घृणा होय लगिस जतका वोला अपन जिनगी म कभू नइ होय रिहिस। वो ह आपन खोली म आ के पलंग म ढलंग गिस। वोकर हिरदे म अतका पछतावा होवत रिहिस कि न तो वोला बहुत देर तक नींद आइस न वोकर रोवई ह बंद होइस।
अगला दिन बिहिनिया बिचारा चंउकीदार ह भागत आइस अउ बताइस कि वो बंदी ह खिड़की डहर ले निकल के अउ फाटक ल फलांग के निकल गे हे।
बदनामी ले बचे खातिर साहूकार ह बंदी के खोली म गिस अउ मेज म रखे वो चिट्ठी ल उठा के अपन माथा म लगा लिस अउ वापिस आ के वोला अपन तिजोरी म रख दिस।
000kuber000
सदस्यता लें टिप्पणियाँ भेजें (Atom)


text:
82 बछर के बापू सुतार ला साल 1962 के तउन दिन बहुते बढ़िया सुरता हवय. वो हा तउन दिन अपन बूता करे के खोली मं लकरी ले बने एक ठन हथकरघा बेचे रहिस. सात फीट के तउन हथकरघा के बदला मं वोला कोल्हापुर के सनगांव कसबा गांव के एक झिन बुनकर ले 415 रुपिया के मोठ रकम मिले रहिस.
ये ह ओकर बर एक ठन सुरता करे के दिन होय रतिस, फेर बदकिस्मत ले अइसने नई होय सकिस, काबर के ये ह ओकर हाथ ले बने आखिरी हथकरघा रहिस. वो दिन के बाद ले ओकर करा नवा हथकरघा मन ला बनाय के संदेसा आय ह बंद हो गेय रहिस. अब बजार मं हाथ ले बने हथकरघा के लेवाल नई बांहचे रहिन. सुरता करत वो हा उदास हो जाथें, “त्यावेली सगला मोडला[देखते-देखत सब्बो कुछु खतम हो गे].”
अब, साठ बछर बीते, महाराष्ट्र के कोल्हापुर जिला के रेंडल मं इक्का-दुक्का लोगन मनेच ये जानथें के गाँव मं हथकरघा बनेइय्या बापू ह आखिरी बांहचे कारीगिर हवंय. लोगन मन त ये घलो नई जानेंय के एक समे मं ये कारीगिर के भारी पूछपरख रहिस. गाँव के सबले डोकरा सियान बुनकर 85 बछर के वसंत तांबे कहिथें, “रेंडल के अऊ तीर-तखार के गाँव मन मं हथकरघा बनेइय्या जतके कारीगिर रहिन, वो मन ले अब कउनो जिंयत नई ये.”
लकरी ले हथकरघा बनाय के रीत घलो अब रेंडल मं बीते जमाना के बात हो गे हवय. बापू कहिथें, “इहाँ लकरी ले बने सबले जुन्ना हथकरघा घलो अब नई बाहंचे हवय.” तीर-तखार के पावरलूम मन के खड़खड़ मं ओकर डोकरा उमर के अवाज ह ओकरे घर मं भारी मुस्किल ले सुने मं आथे.
बापू के घर के भितरेच मं बने एकेच जुन्ना खोली जेन मं वो हा पुरखा ले बूता करय तउन ह गुजरे जमाना के साखी रहिस. भीतरी के फर्रस अऊ दीवाल मन ह लाली, गेरू, मटमैला, कत्था, भूरी, करिया, भीम करिया, लाली भुरुवा अऊ बनेच अकन दीगर रंग ले मिलके धीरे-धीरे फीका पर गे रहिस, समे गुजरे के संगे-संग ओकर अमीरी के चमक घलो नंदा गे रहिस.
*****
रेंडल, महाराष्ट्र के कोल्हापुर ज़िला के अपन कपड़ा उद्योग सेती जाने पहिचाने सहर इचलकरंजी ले करीबन 4 कोस दूरिहा मं बसे हवय. बीसवां सदी के मुंदल के दसक मन मं इचलकरंजी मं हथकरघा आइस अऊ धीरे-धीरे ये ह राज के भितरेच मेहिंच नई पूरा देस के एक ठन कपड़ा तियार होय के नामवर इलाका मन ले एक ठन बन गे. इचलकरंजी के तीर बसे सेती रेंडल घलो एक ठन नानकन कपड़ा तियार करे के जगा के रूप मं आगू आइस.
ये ह 1928 के बात आय, जेन बखत बापू के ददा स्वर्गीय कृष्णा सुतार ह सबले पहिली भारी बड़े हथकरघा मन ला बनाय के काम सीखिस. ये हथकरघा के वजन ह 200 किलो ले घलो उपराहा के रहिस. बापू कहिथे के इचलकरंजी के सबले बड़े कारीगिर स्वर्गीय दाते धुलप्पा सुतार ह कृष्णा ला बड़े अकार वाला हथकरघा बनाय के कला ला सिखाय रहिस.
बापू के सुरता ह बारीक़ बुने सुत जइसने बहुतेच सफ्फा हवय. वोला सुरता हवय, “1930 के दसक के मुंदल मं इचलकरंजी मं सिरिफ तीन झिन परिवार रहिन जेन मन हथकरघा बनावत रहिन.” थोकन सुस्तावत वो ह कहिथे, “तीर-तखार के इलाका मन मं नवा-नवा हथकरघा मन भारी तेजी ले लगत रहंय, येकरे सेती मोर ददा हा वोला बनाय के कारीगरि सीखे के फइसला करिस.” ओकर बबा स्वर्गीय कलप्पा सुतार खेती मं काम अवेइय्या अउजार, जइसने बखर, कुदारी अऊ कुलव (एक किसिम के नांगर) बनावत रहिस, अऊ संगे संग पुरखोती मोअत (चरखा) ला बनाय के बूता घलो करत रहिस.
बालपन ले बापू ला अपन ददा के संग काम करे के खोली मं समे गुजारे ला बने लगय. वो ह अपन पहिला करघा 1954 मं बनाय रहिस. वो बखत वो हा 15 बछर के रहिस.वो ह मुचमुचावत लगथे, “हमन कुल जमा 3 झिन रहेन जेन मन ला वोला बनाय मं 6 दिन ले जियादा समे लाग गे रहिस अऊ ये मं हमर 72 घंटा लाग गे रहिस. हमन वोला रेंडल केहिच एक झिन बुनकर ला 115 रुपिया मं बेंचे रहेन.” वो हा बताथें वो जमाना मं ये ह मोठ रकम होवत रहिस, वो बखत किलो भर चऊर सिरिफ आठ आना (50 पइसा) मं आवत रहिस.
साठ के दसक सुरु होवत-होवत हाथ ले बनाय एक ठन करघा के दाम बाढ़ के 415 रुपिया तक ले हो गे. “हमन महीना भर मं कम से कम चार ठन करघा बना लेवत रहेन.” बेंचे के बाद एक करघा ला साबूत ले नई ले जाय ला बनय. वो ह फोरके के कहिथे, हमन करघा के अलग-अलग हिस्सा ला बइलागाड़ी मं लाद के लेग जावन अऊ खरीददार बुनकर के काम करे के खोली मं तउन हिस्सा मन ला जोड़ देवत रहेन.”
जल्दीच बापू ह डॉबी (मराठी मं डाबी) बनाय ला घलो सीख गेय, जेन ला करघा उपर लगाय जावत रहिस. ये डॉबी बुनाई के बखत कपड़ा उपर सुंदर डिज़ाइन अऊ नमूना बनाय मं मदद करय. सागौन के लकरी ले पहिला डाबी बनाय मं वोला तीन दिन मं करीबन 30 घंटा लागगे. वो ह फिर ले अपन गुजरे दिन मं मगन हो जाथें, “मंय वोला गाँव के एक झिन बुनकर लिंगप्पा महाजन ला फोकट मं येकरे सेती दे देय रहेंव, जेकर ले बो ह हमन ला बताय सकय के डाबी बने ढंग ले काम करत हवय धन नई.”
एक फुट ऊँचा अऊ 10 किलो वजन के एक ठन डॉबी बनाय मं दू झिन कारीगर मन ला दू दिन लग जावय, अऊ बापू ह बीते 10 बछर मं अइसने करीबन 800 डाबी बनाय रहिन. बापू ह बताथें, 1950 मं एक ठन डाबी दू कम एक कोरी रुपिया मं बेचावय, 1960 मं बाढ़के पांच कम दू कोरी रुपिया हो गे रहिस.
वसंत जेन ह खुदेच एक झिन बुनकर आंय, कहिथे के 1950 के दसक के खतम होवत-होवत रेंडल मं करीबन 5,000 हथकरघा रहिन. वसंत तउन दिन ला सुरता करत बताथें, ये करघा मन के ऊपर नौवारी [नो गज के] लुगरा बनत रहेंय.” वसंत 60 के दसक मं हप्ता भर मं 15 ठन ले जियादा लुगरा बुन लेवत रहिस.
आमतउर ले हथकरघा सागौन के लकरी ले बनाय जावत रहिस. बेपारी ह कर्नाटक के दांडेली सहर ले लकरी मन ला लेके इचलकरंजी मं बेंचत रहिन, बापू हा बताथें, हमन महिना भर मं दू पईंत बइलागाड़ी लेके जावत रहेन अऊ इचलकरंजी ले लकरी मन ला लाद के रेंडल लावत रहेन. ओकर मुताबिक आय-जाय मं तीन घंटा लाग जावय.
बापू ला एक घनफ़ुट (क्यूबिक फीट) सागौन बिसोय मं 7 रुपिया खरच करे ला परय, जेन ह 1960 के दसक मं बाढ़ के 18 रुपिया हो गे. आज एक घनफुट सागौन के दाम 3,000 रुपिया हवय. लकरी के संगे संग साली (लोहा के छड़ मन) पट्ट्या (लकरी के तखत) नट-बोल्ट अऊ पेंचा मन घलो लागथे. वो ह बताथें, “एक ठन हथकरघा ला बनाय मं करीबन छे किलो लोहा अऊ सात घनफुट सागौन लाग जाथे.” साल 1940 के दसक मं एक किलो लोहा 12 आना (75 पइसा) मं मिलत रहिस.
बापू के परिवार ह अपन हथकरघा मन ला कोल्हापुर के हातकणन्गले तालुका अऊ कर्नाटक के सरहदी जिला बेलगावी के चिकोडी तालुका के करदागा, कोगनोली अऊ बोरगांव गांव मन मं बेंचत रहिस. ये अतक बारीकी के कारीगरि के बूता रहिस के 1940 के दसक के मुंदल मं रेंडल मं सिरिफ तीन कारीगर - रामू सुतार, बापू बालिसो सुतार अऊ कृष्णा सुतार मनेच हथकरघा बनावत रहिन, अऊ वो तीनों घलो रिस्तेदारी मं रहिन.
हथकरघा बनाय के काम ह खास जात के पेसा रहिस, जेन ला खास करके महाराष्ट्र मं अन्य पिछड़े वर्ग (ओबीसी) ले अवेइय्या सुतार जात के लोगन मन करत रहिन. बापू के मुताबिक, “सिरिफ पांचाल सुतार (सुतार के एक ठन उपजात) मनेच हथकरघा बनाय के काम करत रहिन.
ये ह मरद मन के करे के पेसा रहिस. बापू के गुजरे दाई सोनाबाई घर के बूता काम करे के संगे संग खेती के बूता ला करत रहिस. ओकर 65 बछर के घरवाली ललिता सुतार घलो घरेलू माइलोगन आय. बसंत के 77 बछर के घरवाली विमल बताथें, “रेंडल मं माईलोगन मन चरखा अऊ सटल मं सुत लपेटे के काम करत रहिन, फेर मरद मन कपड़ा बुनत रहिन.” फेर चऊथा अखिल भारतीय हथकरघा जनसंख्या (2019-20) के मुताबिक, भरत मं हथकरघा उद्योग मं काम करेइय्या माई मजूर मन के जम्मो संख्या 2,546,285 हवय, जेन ह ये पेसा ले कमाय खाय वाले मजूर मन के 72.3 फीसदी आय.
बापू आज घलो 1950 के दसक के नामी कारगीर मन ला सुरता करत हिरदे मं सम्मान के भाव ले भर जाथे. वो ह कहिथे, कबनूर गांव (कोल्हापुर ज़िला) के कलप्पा सुतार ला हैदराबाद अऊ सोलापुर तक ले हथकरघा बनाय के संदेसा मिलय. ओकर तीर मदद करे सेती अलग ले नौ-नौ झिन मजूर रहत रहिन.” जेन जमाना मं हथकरघा बनाय के काम मं सिरिफ परिवार के लोगन मन रहत रहिन, अऊ बहिर के कउनो मजूर ला रोजी मं मदद सेती राखे ह कउनो कारीगर के माली हालत के बहिर के बात रहिस. वो जमाना मं कलप्पा के नौ-नौ झिन मजूर मन ला रोजी मं राखे ह नानअकन बात नई रहिस.
बापू अपन काम करे के खोली मं भारी संभाल के रखे दू फुट चउड़ा अऊ ढाई फुट लंबा सागौन के बक्सा डहर इसारा करथे. वो ह भाव भरे अवाज मं कहिथे, “ये मं अलगे- अलगे तरीका के 30 ले घलो जियादा पाना अऊ लोहा के दीगर अऊजार रखाय हवंय, दूसर मन सेती ये ह मामूली अऊजार आय, फेर मोला वो ह मोर जुन्ना कारीगरी के सुरता कराथे.” बापू अऊ ओकर गुजरे बड़े भाई वसंत सुतार ला अपन ददा तीर ले विरासत मं 90 पाना मिले रहिस.
बापू के जइसने दू बनेच जुन्ना लकरी के खाना उपर छेनी, हाथ ले चले रेंदा, छेदा करे के मसीन, आरी, बसूला, कम्पास, गोला नापे के जंतर,चिन्हा लगाय छुरी, सिकंजा अऊ बनेच अकन दूसर जिनिस मन रखाय हवंय. ओकर अवाज मं गरब झलकत रहिस, “ये तउन जइदाद आय जेन ला मोर ददा अऊ बबा मोर सेती छोर गे हवंय.”
बापू ला भारी बढ़िया तरीका ले सुरता हवय, जब एक घाओ वो हा कोल्हापुर ले एक झिन फोटू खींचेइय्या ला बलाय रहिस, जेकर ले वो ह अपन कारीगरी के सुरता ला फोटू मं राख सकय. रेंडल मं 1950 के दसक मं एको झिन फोटू खींचेइय्या नई रहत रहिन. वो जमाना मं 6 ठन फोटू खींचे के बदला मं श्याम पाटिल ह ओकर ले 10 रुपिया अऊ आय-जाय के खरचा लेगे रहिस. वो हा भरे मन ले कहिथे, आज रेंडल मं बनेच अकन फोटू खींचेइय्या हवंय, फेर अइसने एको झिन पुरखौती कलाकार धन कारीगर जिंयत नई यें, जेन मन के फोटू खींचे जाय सकय.”
*****
बापू ह 1962 मं अपन आख़िरी हथकरघा बेंचे रहिस. ओकर बाद के बछर मन मं वोला कतको दिक्कत झेले ला परिस. ये दिक्कत अकेल्ला ओकरे सेती नई रहिस.
रेंडल तउन 10 बछर मं भारी बदलाव अऊ दिक्कत मन ले गुजरत रहिस. सूती लुगरा के मांग ह भारी कमती हो गे, अऊ बुनकर मन ला मजबूर होके शर्टिंग फैब्रिक ले कपड़ा बुने के रद्दा ला धरे ला परिस. वसंत तांबे कहिथें, “जउन लुगरा ला हमन बनावत रहेन, वो ह बहुते सधारन किसिम के होवत रहिन. मांग मं कमती होय के सबले बड़े कारन इहीच रहिस.”
फेर बात सिरिफ अतके तक ले नई रहिस. बिजली ले चलेइय्या करघा मन यानि पॉवरलूम मन के आय ले उत्पादन भारी तेज त होगे रहिस, कम से कम मिहनत के जरूरत सेती कमई के सम्भावना घलो भारी बाढ़ गे. देखते-देखत रेंडल के सब्बो हथकरघा मन ह काम करे ला बंद कर दीन. अभू घलो सिरिफ दू झिन बुनकर - 75 बछर के सिराज मोमिन अऊ 73 बछर के बाबूलाल मोमिन मनेच मन हथकरघा ले बुनत हवंय, अऊ ये बात के अंदेसा हवय के ये दूनो घलो जल्देच येला छोर दिहीं.
बापू के अवाज ले ओकर उछाह सफ्फा सफ्फा झलकत रहेय, “मोला हथकरघा बनाय के काम ह बहुते मया लागत रहिस.” एक बखत अइसने घलो रहिस जब वो ह दस बछर मं 400 ले जियादा हथकरघा बनाय रहिस. वो सब्बो अपन हाथ ले बनाय रहिस, अऊ ओकर सेती ककरो लिखाय बताय के मदद नई लेय रहिस. वो धन ओकर ददा कभू कउनो करघा के नाप धन डिज़ाइन ला लिखके संभाल के नई राखिन. वो ह कहिथे, “मापा डोक्यात बासलेली. तोंडपाथ झाला होता [सब्बो डिज़ाइन अऊ नाप मोर दिमाग अऊ मन मं दरज हवंय].”
जब बज़ार मं पॉवरलूम के चलन बाढ़ गेय, तब तउन बुनकर मन – जेन मन नवा पॉवरलूम बिसोय के खरचा नई उठाय सकत रहिन तउन जुन्ना पॉवरलूम बिसोय ला सुरु कर दीन. तब 70 के दसक के बखत जुन्ना पॉवरलूम के दाम बाढ़के 800 रुपिया तक ले हो गे रहिस.
बापू बताथे, “तउन बखत अइसने कउनो कारीगिर नई बांचिस जेन हा हथकरघा बनाय सकय.वोला बनाय के जरूरी जिनिस मन के दाम अकास ला छुये ला धरिस. बनेच अकन बुनकर मन अपन हथकरघा सोलापुर जिला [जेन ह वो जमाना मन कपड़ा बुने के दूसर महत्तम जगा रहिस] के बुनकर मन के तीर बेंच दीन.” देखे जाय त आमदनी अऊ लाय ले जाय के बाढ़त खरचा अब फायदा के कारोबार नई रह गेय रहिस.
ये पूछे ला के आज के समे मं एक ठन हथकरघा बनाय मं कतका खरचा आही, बापू हँसे ला लागथे. आज कउनो काबर हथकरघा लगाय ला चाही? ”जोड़-घट करे बिना वो ह कहिथे, कम से कम 50,000 रुपिया.”
बापू ह 1960 के दसक के मुंदल मं नवा हथकरघा बनाय बर कमतियाय ले, बिगरे परे हथकरघा मन ला सुधार के अपन आमदनी ला बना के रखे के कोसिस करिस. बिगरे परे हथकरघा ला देखे जाय के एवज मं वो ह 5 रुपिया लेवत रहिस. वो ह सुरता करत कहिथे, “जाँच करे अऊ गड़बड़ी ला देखत ये बनाय के रकम बाढ़त जावत रहिस.” जब 60 के दसक के मंझा मं नवा हथकरघा बनाय ला मिलय ले पूरा पूरी बंद हो गे, तब बापू अऊ ओकर भाई वसंत ह अपन परिवार के गुजारा सेती कमई के दीगर तरीका खोजे ला सुरु कर दीन.
वो ह कहिथे, “हमन कोल्हापुर गेन, जिहां हमर एक झिन मेकेनिक संगवारी ह हमन ला चार दिन तक ले मोटर ला रिवाइंड अऊ मरम्मत के काम सिखाइस.” वो ह बिगरे पॉवरलूम के मरम्मत के काम घलो सिखिस, रिवाइंडिंग के मतलब आर्मेचर ला नवा बांधे जाथे, जब मोटर ह जर जाथे. साल 1970 के दसक मं बापू ह मोटर, सबमरसिबल पंप अऊ दीगर मसीन मन ला रिवाइंड करे सेती कर्नाटक के बेलगावी ज़िला के मांगुर, जंगमवाड़ी अऊ बरगांव गांव मन मं अऊ महाराष्ट्र के कोल्हापुर ज़िला के रंगोली, इचलकरंजी अऊ हापुरी जावत रहिस. “रेंडल मं सिरिफ मोला अऊ मोर भाई ला ये काम आवत रहिस. येकरे सेती हमर करा काम के कउनो कमी नई रहिस.”
अब 60 बछर बीते, जब कभू-कभारेच कउनो काम मिलथे, बनेच कमजोर हो चुके बापू तभो ले घलो मोटर मन के मरम्मत सेती सइकिल चलावत इचलकरंजी अऊ रंगोली (रेंडल ले करीबन 2 कोस) तक ले चले जाथें. एक ठन मोटर रिवाइंड करे मं वो ला दू दिन लाग जाथे अऊ वो ह महिना मं 5,000 रुपिया कमा लेथे. वो ह हांसत कहिथे. “मंय कउनो आईटीआई [इंडस्ट्रीयल ट्रेनिंग इंस्टीट्यूट ग्रेजुएट] नो हंव, फेर मोला मोटर रिवाइंड करे ला आथे.”
वो अपन 22-गुंठा (0.5 एकड़) खेत मं कुसियार, जोंधाला (एक किसिम के जवार), अऊ भुइमुग (मूंगफली) कमा के थोर बहुत अऊ कमा लेथे. फेर ढलत उमर सेती वो खेत मं बहुते जियादा मिहनत नई करे सकय. घेरी-बेरी अवेइय्या पूरा सेती ओकर आमदनी अऊ उपज बनेच कमती रहिथे.
बीते दू बछर बापू सेती बनेच मुस्किल ले भरे रहिस. कोविड-19 के महामारी अऊ लॉकडाउन ले ओकर काम अऊ आमदनी ऊपर भारी मार परिस. वो ह बताथें, कतको महिना तक ले त मोला कउनो काम नई मिलिस.” गाँव मं आईटीआई करेईय्या अऊ मेकेनिक मन के बढ़त तदाद सेती ओकर काम ला भारी टक्कर मिलत हवय. येला छोड़, “अब जेन मोटर बनाय जावत हवय वो ह बने किसिम के हवंय, वोला रिवाइंडिंग के जियादा जरूरत नई परय.”
कपड़ा उद्योग के हालत मन घलो बने बढ़िया नई दिखत रहिस. साल 2019-20 के हथकरघा जनगणना के मुताबिक महाराष्ट्र मं अब गिनती के सिरिफ 3,509 हथकरघा मजूर बांचे हवंय. सन 1987-88 मं जब पहिली बेर हथकरघा जनगणना होय रहिस, तउन बखत भारत मं कुल जमा 67.30 लाख हथकरघा मजूर मन रहिन, फेर 2019-20 मं ओकर संख्या गिरके सिरिफ 35.22 लाख रह गे हवय. भारत मं हरेक बछर 100,000 के दर ले हथकरघा मजूर मन कमतियात जावत हवंय.
भारतीय बुनकर मन ला अपन मिहनत के बरोबर रोजी नई मिलत हवय. जनगणना के मुताबिक 31.44 लाख मन ले 94,201 बुनकर परिवार मन करजा बोड़ी मं लदाय हवंय. बुनकर मन के तीर औसत मं बछर भर मं 206 दिनेच के बूता हवय.
तेजी ले बढ़त पॉवरलूम मन अऊ हथकरघा डहर सरलग मुंह नई देखे ले हाथ अऊ करघा, दूनो बूता करेइय्या मन ला अब्बड़ नुकसान उठाय ला परत हवय. ये जम्मो दूरगति ले बापू ह भारी दुखी दिखथें.
वो ह सवाल करथें, “आज कउनो हाथ ले कपड़ा बुने के कारीगरि सीखे ला नई चाहय. अइसने मं ये बेवसाय ह कइसने फलही-फूलही? सरकार ला जवान लइका मन ला हथकरघा सिखाय के सेंटर सुरु करे ला चाही.” हतभाग रहिस के रेंडल मं कउनो बापू ले लकरी के हथकरघा बनाय के हुनर ला नई सीखिस. आज 82 बछर के उमर मं वो ह करीबन 60 बछर पहिली तक ले चलन मं रहय ये कला अऊ हुनर के आखिरी जानकार हवंय.
मंय ओकर ले पूछ्थों, के का वो ह अवेइय्या बखत कभू एक ठन अऊ हथकरघा बनाय ला चाही? वो ह कहिथे, “वो [हथकरघा] अब मर गे हवय, फेर ये पुरखौती के अऊजार अऊ मोर हाथ मं अभू तक ले घलो ओकर परान बांहचे हवंय.” वो ह अखरोट के लकरी ले बने भुरुवा रंग के बक्सा ला गौर ले देखत रहंय अऊ भारी उछाह ले मुचमुचावत रहंय, फेर ओकर नजर अऊ सुरता मन घलो ये भुरुवा रंग के संग झुंझुर-झांजर परे ला धरे हवंय.
ये कहिनी ह गाँव-देहात के कारीगिर मन के उपर संकेत जैन डहर ले लिखे जावत एक ठन श्रृंखला के कड़ी आय, जेन ला मृणालिनी मुखर्जी फ़ाउंडेशन के सहयोग ले करे गे हवय.
अनुवाद: निर्मल कुमार साहू


text:
कवि अउ ब्रम्हा दूनों ल सिरजनहार कहिथें, फेर फरक अतके हावय के ब्रम्हा के सिरजे संसार ले देख सुनके हित अहित, नफा नुकसान बने मइहन ल गुन के, बिचार करके कवि अलग संसार बसाथे जेमा दया, धरम सत इमान के जय जयकार सुनाथे त दूसर बेईमानी, परपंच, भ्रष्टाचार, अनदेखई के विरोध के सुर अकास धुवत दिख्रथे इही हर कवि के आपदधर्म आय। एकर ले विमुख होके कविता कभू लोकमंगलकारी नइ हो सकय, आनंद तिवारी पौराणिक ये कसौटी म सोरा आना खरा साबित हो गइन। पिरीत के पुरइन पान लिख के। दूसर बात के ये संगरह म आनी - बानी कविता हावय फेर समाज म घटत मन के चित्रण पूरा इमानदारी से करे गए हे। इही देखव न -
तरक्की के मंतर देत हंव फिरी।
कलजुग म बड़े हावय चमचागिरी।।
कागजी तरक्की ल पढ़त - सुनत आंखी बोजागे त कवि कल्ला के कथे -
बड़ तरक्की होवत हे ...
जेती देखबे घोटाला
रिस्वत के बजार हे इमान धरम
सत ह बोहावत धारे धार हे ...
हड़ताल करइया मन भूख मरत हे, दलाल रोटी सेंकत हें त नेता मन दूनो जुआर सोहांरी तसमई धड़कत हें। अतके नहीं सरकारी रासन दुकान म जनता बर मिलइया सस्ता रासन कबके सिराग रातोरात बड़का सेठ के गोदाम भरगे त कवि ल लिखे बर परिस -
रासन के दुकान ले चांऊर दार नंदा गे
पौराणिक जी छत्तीसगढ़ी गजल कहे हंवय ओइसे तो गजल हर परेम पिरीत के भावधारा वाला होथे फेर ऊ गजल कहे हे व्यंग करे बर बानगी देखव -
आनी बानी के बाना धरत हे मनखे।
जेठ के भोंमरा कस तपत हे मनखे।।
आजकल चारो मुड़ा भीख मंगइन के भीड़ दिखथे। किसिम - किसिम के भिखमंगा। कोनो वोट मांगत दिखथे कोनो आसरम चलाये बर दान, कोनो स्कूल बर चंदा मांगत दिखथे त कोनो कोनो भिखमंगा भगवान के भेख धर के भीख मांगत दिख जाथे कुछू कहव आंय तो सबो झन भिखमंगा च न। तीन - गोड़िया के परयोग हर हिन्दी के छनिका के सुरता देवा दिहीस बड़ नीक लागिस थोरकुन शब्द म बड़का जब्बर बिचार उजागर होये हवय। आप मन पढ़ देखव न सुग्घर तीन गोड़िया ल-
मंगनी म घलो अब मांगत हे मया।
दुकान म बेचावत हे दया,
बजार जिनिस होगे लाज, सरम, हया।
आतंकवाद के आगी म जर भुंजा जवइया अऊ लेसइया दूनो के न जात हे न धरम। त कवि कहिथे - कुचर दव ये आतंकवाद ल अइसन कुचरव के फेर कभू कोनो दिन कोनो गाँव, सहर, गली, मोहल्ला म मूड़ उठाये झन सकय। परकीरती चित्रण म पौराणिक जी के कलम जादू जगा देथे -
बखरी के गोंदा हांस- हांस बिजराथे।
महर - महर दवना ह बड़ मटमटाथे।।
हमर कृषि संसकीरति वाला छत्तीसगढ़ बर सावन भादो के बढ़ महत्ता हे तभे त कवि गावत हे -
बरसत हे जलधार, असाढ़ के फुहार।
घुमरत हे करिया बादर बिजुरी चमकगे,
पानी झमाझम बरसगे नहावत हे रुख राई,
धरती के करे बर सिंगार,
परत हे असाड़ के फुहार।।
बियोग म बिरहा गीत कोनो नवा बात नोहय त देखव तो पौराणिक जी मयारु के सुरता करत हे, फेर ददा दाई भाई भौजी नदिया नरवा गाँव गिराम ल घलाव भुलाये नइहे। काबर के इही मन संग मयारु के दिन कटत हे त मयारु के दुख बिपत के संगी मन कवि मन ल परभावित तो करबे करही।
बरसत होही सावन मयारु तोर गाँव म।
बड़ी भुतही कस जूड़ हवा ह चलत होही।
नदिया अऊ नरवा म घार बोहावत होही,
हरियर दीखत होही खेत खार।
बारी म मोंगरा ममहावत होही, तोर फुलवारी,
बबा ह आल्हा गावत होही गुड़ी गाँव म।
बरसत होही सावन मयारु तोर गाँव म।।
ये कविता संगरह म हमर परम्परा, संसकीरती, माटी के सोंध, गाँव गिराम के सहज सरल जीवन के झांकी बढ़ सुग्गर बरचित हे। इही सबो हर तो छत्तीसगढ़ी कविता के आधार आय। पौराणिक जी के कविता के जब्बर गुन वर्णनात्मक सैली अऊ चित्रात्मक आय। कोनो - कोनो मेर चिटिक धियान देहे बर परथे। बानगी देखव -
जउन ह संसो म पर जाथे
वो हर डरपोकना कहलाथे।
जउन के जघा म जेहर अऊ कहलाथे के जघा म कहाथे होतिस त कविता के सुघराई संग गुनवत्ता बाढ़ जातिस। उर्दू के मौसम, हमजोली असन शब्द के परयोग हर भासा के सुघराई बढ़ोये के काम करे हे।
पूरा संगरह ल पढ़ के जानेंव के पौराणिक जी के कविता उंकर तपसी मन में भभूत आय अऊ छत्तीसगढ़ी भासा ल संवारे सजाये साहित्य के दरबार म उंच पीढ़ा देवाय के उंकर साधना आय जेकर फल हम सबो पढ़ईया - लिखईया, सुनईया मन ल मिलही। इतिहास लिखाही त पौराणिक जी के पिरीत के पुरइन पान के बीच - बीच म कमल फूल दिखबे करही एमा दू मत नइ हे। सरसती दाई उंकर ऊपर किरपा बरसावत रहय अऊ छत्तीसगढ़िया पाठक मन ल सुग्घर कविता पढ़े मिलत रहय।


text:
इस अंक के रचनाकार
.
रविवार, 23 मई 2021
योग्यता के जांच
कुबेेेर
भोलापुर के राजा ह एलान करिस - ’’इहां के सब मास्टर मन भोकवा अउ लेदरा हवंय। न पढ़े बर जानंय, न पढ़ाय बर। विही पाय के इहाँ के पढ़इया लइका मन घला भोकवा अउ लेदरा हो गे हें; होवत जावत हें। कलेक्टर, डाक्टर, इंन्जिनियर, साहब, बने के तो बाते ला छोड़ दे, इहाँ कोनों लइका ह चपरासी बने के लाइक घला नइ हे। विही पाय के अब हम परदेस ले कोरी-खरिका, बने-बने पढ़े-लिखे, सीखे-सोधे मास्टर लान के, मास्टर मन के जम्मों खाली जघा म वोमन ला बइठारबोन। सब स्कूल मन ला ऊँकरे हवाला करबोन, अउ इहाँ के जम्मों लेदरा-पदरा गुरूजी मन ला कान पकड़ के गेटाउट करबोन।’’
राजा ह मनेमन डर्रावत रिहिस, कहूँ ये फैसला ला सुन के राजभर मा गड़बड़ी झन मात जाय। हड़ताल-प्रदर्शन के रहिद झन मात जाय; फेर वइसन कुछुच् नइ होइस। राजा हा चैन के साँस लिस। सिंहासन के पाया मन ल निहर के टमड़िस, देखिस, पहिली ले जादा मजबूत लागिस। अपन भौं मन ला हलाइस, आँखीं मन ला बड़े-बड़े छटकारिस, अउ टेड़गा हाँसी हाँस के मनेमन किहिस - ’इहाँ के जम्मों साले मन लेड़गा अउ कोंदवच् नइ हें, अंधरा अउ भैरा घला हें।’
दूसर दिन वोकर एक झन भेदिया ह आ के वोला चुपचाप बताइस - ’सरकार! मरहा राम ह थोरिक अँटियावत हे। इहाँ के पढ़े-लिखे लइका मन ल भड़कावत हे। लइका मन ल सकेल के हड़ताल करइया हे।’
राजा ह सोचिस, नानचुक चिंगारी ह घला जंगल के आगी बन जाथे। रमंज के तुरत-फुरत बुझा देना जरूरी हे। किहिस - ’जब देखो तब, ये साले मरहाच् राम ह काबर जादा अइंठथे रे। एकोदिन वोकर अकड़ ल बने असन टोरव तो। जावव अउ अभिचे वोला धर को लानव, पूछबो साले ल, काबर वो ह अतिक अकड़थे।’
राजा के सिपाही मन मरहा राम के गजब खातिरदारी करत वोला राजा के आगू हाजिर करिन। मरहा राम ह अपन दू-चार संगवारी मन ल घला सकेल के लाय रहय। सबो झन ल बढ़िया गदिया वाले कुरसी म बइठार दिन। महर-महर करत नास्ता-पानी परोस दिन। वो मन म कोनों घला ह अइसन कुरसी म बाप-पुरखा बइठे नइ रहंय; अइसे लगिस मानो जमीन म धंसत हें का। मरहा राम ह कहिथे - ’नरक म धंस जाबो का रे। ये ह कुरसी आय के नरक के दुवार आय?’ संगवारी मन ह सबो झन नास्ता झड़के म मगन रहंय; मरहा के बात ल सुन के ’हें, हें’ कर दिन।
राजा ह आइस, जय-जोहार होइस, चहा-पानी के बात पूछिस, निकता-गिनहा के बात होइस तब राजा ह कहिथे - ’मरहा राम! तुँहर गाँव के रामायन प्रतियोगिता के गजब सोर सुने हंव जी। जाय के अड़बड़ इच्छा होथे, फेर तुमन तो कभी नेवताच् नइ पठोवव भाई। एसो अउ बने धूमधाम से होना चाही। खर्चा-पानी के फिकर झन करना। येदे साहब खड़े हे न, जावत-जावत येकर डायरी म लिखा देहव। चाँऊर-नून बने मिलत हे के नइ? एसो अकाल पड़ गे हे, राहत कार्य के जरूरत पड़ही। कतका होना, वहू ल लिखा देना। तोर संग अभी जतका आय हें न, ये बाबू मन ह, सब पढ़े-लिखे हें तइसे लागत हे। उहाँ ये सब झन ल मेट अउ टाइमकीपर बना देबोन। अउ कुछू बात होही तब सीधा मोला फोन करबे। लेव अउ आहू।’
मरहा राम ह सोचिस, ये तो हमला कुकुर समझत हे। बात ल कहाँ ले कहाँ घुमावत हे। रोसिया के किहिस - ’करइया मन ह करावत होहीं जी, हमूं मन कराथन रामायन प्रतियोगिता। हमला इही बात करे बर बलाय हस का? बाहिर के आदमी ल सरकारी नौकरी देवत हस, हमर ये लइका मन घला पढ़े-लिखे हवंय, ये मन कहाँ जाहीं तउन ल बता?’
राजा तीर सबके जवाब रहिथे, सब जवाब रहिथे, मरहा राम ल समझाइस - ’तोर बात ह सही हे जी मरहा राम, यहू लइका मन पढ़े-लिखे हवंय, जउन मन पढ़ावत हें तउनो मन ह पढ़े-लिखे हें, हमू ल पता है, फेर हमला जउन योग्यता के जरूरत हे, इंकर मन तीर नइ हे, विही पाय के हम दूसर कोती के आदमी मन ल भरती करत हन।’
मरहा राम ह किहिस - ’जउन कोती के आदमी मन ल बलावत हस, वोमन कइसे नकलमारी करके परीक्षा पास होथंय, समाचार म हमू सब देखथन। बाहिर के मन इहाँ आ के इहाँ के मन ल कइसे लूटथें, वहू ल देखत आवत हन। ये लइका ह गणित पढ़े हे, ये ह विज्ञान पढ़े हे, का ये मन हा नौक्री के लाइक नइ हें?’
राजा ह किहिस - ’तोर बात ह सही हे जी मरहा, अतका देख-सुन के घला तुंहला परीक्षा पास करे के अकल नइ आइस। कोन ह धरे-चपके हे तुहंर हाथ ल? रहि गे तोर संग म आय ये लइका मन के बात, इंकर योग्यता ल जांचे बर मंय ह इंकर ले सवाल पूछत हंव। सही जवाब दे दिहीं ते अभी इंकर नौकरी पक्का कर देहंव।’
मरहा राम ह किहिस - ’अंतेतंते पूछ के फेल करे के उदिम झन कर जी, हमला सब पता हे।’
राजा ह किहिस - ’अंतेतंते काबर पूछबोन जी, सोज अउ सरल जोड़-भाग के सवाल हे। दू झन हें, दूनों बर एक-एक सावल पूछत हंव। सवाल नंबर एक येकर बर - ’तोर तीर दस ठन आमा हे, पाँच ठन ल कोनों ह नंगा के भाग गे, तोर तीर कतका आमा बाचही? सावल नंबर दो येकर बर - तोर तीर दस ठन आमा हे, एक झन कोनों दूसर संगवारी संग बराबर बाँटना हे, तोर भाग म कतका आमा आही? बने सोच के बतावव।’
सवाल सरल रिहिस - पहिली संगवारी, जेकर नाम लखन रिहिस, किहिस - ’पाँच आमा।’ दूसर सवाल के जवाब ओम प्रकास ह दीस - ’पाँच-पाँच आमा।’
राजा ह माथा धर के बइठ गे। किहिस - ’दिख गे तुँहर योग्यता ह। इही कारण हमला दूसर कोती के आदमी बलाय बर पड़त हे मरहा राम। सुन डरेस?’
मरहा राम ह किहिस - ’बने तो बताइन हे, अउ का जवाब दिहीं जी?’
राजा ह कहिथे - ’कस जी! तुँहर चीज ल कोनों ह चोरी करके भागही, कोनों ह सेतमेत म तुँहर चीज के बँटवारा मांगही, अउ तुम वोला सहज म दे देहू? वोला धर के रहपटियाहू नहीं? वोकर हाथ-गोड़ ल नइ टोरहू? आज तो तुम सब फेल हो गेव। तुँहला कोनों नौकरी नइ मिल सकय। कोनों दिन अउ सवाल पूछहूँ, बने तियारी करके आहू। जावव! तब तक गोहगोहों ले चाँऊर-नून खावव अउ रामायन प्रतियोगिता के तियारी करव।’
000
सदस्यता लें टिप्पणियाँ भेजें (Atom)


text:
- आत्माराम कोशा '' अमात्य ''
अकरसहा आय बिपत्ति ल देख के एक झन सियनहा जाने असन कहिथे - ये डोंगा म कोनो सगे ममा - भांचा अऊ सीग लइका वाले महतारी ह तो नई बइठे हे ? काबर के अइसने कारन म जलदेवती माता ह अतका परचंड रूप देखाथे। डोंगा म बइठे जम्मों झन म कांव - कांव एके सुर म करे लगिन - कोई हवव त बतावव न गा। अइसन समे म जल देवती माता ह बिगन भख लेय नइ मानय। डोंगहार ह घलोक कहिथे - अइसन स्थिति म एके ठन लइका के बलि देचल परही। नई ते डोंगा खपला जाही अऊ हम सब के जल समाधि हो जाही।''
अतका हो हल्ला सुनके बड़े भइया ह डर्रात - डर्रात बताथे कि जेन लइका ल ओहर धरे हवय वोहर ओखर सगा भांचा आवय अऊ ओखर बहिनी के सीग लइका। अब सब ल समझ आवय लगथे कि ये बिपत्ति के कारन का आवय। लइका के बलि देन बिगन कखरो कलयान नई हे।
अतका बात ल सुनके बहिनी के हाथ - गोड़ फूलजथे। डोंगा म ए झन मरारिन घलोक बइठे रहय। ओखर चरिहा म भांटा, मिरी, कुम्हड़ा, तुमा रहय। विपत्ति के संसों म ओखरो नरी सुखागे रथे, फेर का करे ? दूनों नारी परानी ह आँखी च आँखी म गोठियाथे, सुन्ता बांधथे। ऐला कोनो नई गम पावय। अतका म जोर ले छपाक के आवाज के संग जल देवती माता म कुछू बुड़े के आवाज होथे।
ऐती आवाज आइस अऊ ओती सनन - सनन, सन - सन पानी ह बिच्छी के झार उतरे कस उतरे लगथे। उबूक - चुबुक होवत डोंगा घलोक सम्हल जथे। सब ये समझे लगथे कि जल देवती माता ल लइका के बलि दे दे गीस। डोंगा के पार लगते सांठ सब डोंगा ले उतरे लगिन। ओमन देखिन - ममा हर अपन भांचा ल ओखर महतारी के अँचरा ले निकाल के सुन्दर अकन अपन खंधैहा म चढ़ा लहंग - लहंग रेंगत हवय। ओमन यहू देखिन कि मरारिन बड़े जान कुम्हड़ा दिखत नई हवय ... ?
छत्तीसगढ़ी साहित्य समिति,
लखोली


text:
छत्तीसगढ़ के कृषि विज्ञान केन्द्र कोरिया ल देश म सर्वश्रेष्ठ कृषि विज्ञान केन्द्र के सम्मान, भारतीय कृषि अनुसंधान परिषद के स्थापना दिन के मउका म साल 2020 पंडित दीनदयाल उपाध्याय कृषि विज्ञान राष्ट्रीय प्रोत्साहन पुरस्कार
मुख्यमंत्री भूपेश बघेल, कृषि अउ जल संसाधन मंत्री रविन्द्र चौबे ह कृषि विज्ञान केन्द्र कोरिया के ए गौरवपूर्ण उपलब्धि म बधाई अउ शुभकामना दीस हावयं। कृषि मंत्री ह किहिन हावय के कृषि विज्ञान केन्द्र कोरिया के टीम ह अपन अथक मेहनत अउ नवाचार ले कोरिया जिला के किसान मन ल लाभकारी अउ उन्नत खेती तनि प्रेरित करे हावय।
कृषि विज्ञान केन्द्र कोरिया के वरिष्ठ वैज्ञानिक अउ प्रमुख डॉ. रंजीत सिंह राजपूत ह ये पुरस्कार वर्चुअल माध्यम ले ग्रहण करिन। जानबा होवय के इंदिरा गांधी कृषि विश्वविद्यालय के ले संचालित कृषि विज्ञान केन्द्र के चौथा बार राष्ट्रीय स्तर म सम्मानित करे गे हावय। येकर पहिली कृषि विज्ञान केन्द्र बस्तर, कृषि विज्ञान केन्द्र दंतेवाड़ा अउ कृषि विज्ञान केन्द्र कांकेर के राष्ट्रीय स्तर म सम्मानित करे जा चुके हावय।
जानबा होवय के जिला प्रशासन-कोरिया के सहयोग ले कृषि विज्ञान केन्द्र कोरिया डहर ले 55 एकड़ म गउठान गांव म चारागाह विकास कार्यक्रम के ले चारा फसल मन के उन्नत किस्म जइसे-नेपियर, बहुवर्षीय ज्वार के प्रादर्श प्रक्षेत्र स्थापित करे गिस। गउठान गांव म नगदी फसल मन ल बढ़ावा दे के खातिर 35 एकड़ म हल्दी के उन्नत प्रजाति जइसे-रोमा, बी.एस.आर-2 अउ रश्मि के प्रदर्शन प्रक्षेत्र स्थापित करे गे हावय। किसान मन के सामूहिक बाड़ी के चयन करके 75 एकड़ म ड्रिप पद्धति ले फलदार मातृवाटिका तइयार करके अर्न्तवर्तीय खेती के रुप म सामूहिक बाड़ी म फसल विविधकरण ले 40-50 एकड़ म पड़त भूमि विकास के ले लेमनग्रास, खस, पामारोजा, सिट्रोनेला अउ शकरकन्द उकका रोपण करके पड़त भूमि के फसल सघनता के 300 प्रतिशत तक आंका गिस।
केन्द्र डहर ले बाड़ी विकास कार्यक्रम म सब्जी के उन्नत प्रजाति सह फलदार पौधा रोपण के तकनीकी प्रदर्शन 200 बाड़ी म क्रियान्वित करिन। घुरवा प्रबंधन के बढ़ावा दे के खातिर आदिवासी किसानसमूह डहर ले कृषि विज्ञान केन्द्र कोरिया अउ मनरेगा ले 100 केचुआ टांका के स्थापना करके केचुआ खाद, वर्मीवाष अउ केचुआ के बेचे गिस। वैज्ञानिक मन डहर ले गउठान गांव म महिला समूह के गुणवत्ता युक्त केचुआ अउ खातु उत्पादन, केचुआ उत्पादन के प्रशिक्षण अउ तकनीकी मार्गदर्शन सरलग दे जात हावय।
कृषि विज्ञान केन्द्र कोरिया डहर ले किसान मनके संगठित करके किसान उत्पादक संगठन ‘‘कोरिया एग्रोप्रोड्यूसर’’ नामक कम्पनी बनाये गे हावय, जेन 22 कृषि आधारित जिनिस के निर्माण, प्रसंस्करण अउ विपण करे हावय। 573 किसान सदस्य वाला ए कम्पनी ह ए साल 42 लाख रूपिया के व्यवसाय करे हावय। ए किसान उत्पादक संगठन म 72 प्रतिशत सदस्य आदिवासी किसान हाव। जिला प्रशासन कोरिया के वित्तीय सहयोग ले कृषि विज्ञान केन्द्र कोरिया के तकनीकी मार्गदर्शन म किसान उत्पादक संगठन के खातिर प्रसंस्करण अउ मूल्यवर्धन जिनिस बर दुग्ध प्रसंस्करण, सगंध तेल निष्कासन बर भाप संयंत्र, दाल मिल, राईस मिल, खाद्य तेल मिल, सगंध अगरबत्ती निर्माण मशीन के स्थापना करके 20-25 जिनिस मानक आधार म तइयार करा के विपणन के खातिर खादी इंडिया, ट्राईफेड इंडिया, हस्त शिल्प विकास बोर्ड, खादी ग्रामोद्योग उक ल उपलब्ध कराये जात हावय। महिला समूह के आजीविका उन्नयन बर केन्द्र डहर ले हस्त बने साबुन अउ अगरबत्ती निर्माण अउ विपण के भी प्रशिक्षण दे जात हावय।


text:
ऍती भैंसा ला खोजत-खोजत मेहतरू हा बरातू ला भेंट पईस,राम-राम जोहार हुईस ता बरातू हा पूछीस-काय होगे मेहतरू भाई बिह्नियाच बिहनिया हलकान दिखत हस,काय अलहन होगे, मेहतरू किहिस -का बतावं बरातू भाई!जमराज महाराज हा कोरट जाये बर तेयार बईठे हवय,भैंसा ला बने मांज-धो के खवा पिया के पानी भरे ला गे रहेवं कोन जानी कहाँ मसकदिस लुवाठ हा,उही खोजत हवं गा,बरातू किहिस -भैंसा ला ता ये दे इही बाजार चौक मा भेंटे रेहेवं.पुछेवं ता किहिस वो दे लछमन के बाबु भुलाऊ हा कम्पूटर दुकान खोले हवय उंहा जात हवं,अईसने बतईस गा मोला बाकी ला तैं जान,मेहतरू हा दऊडत-दऊडत चित्रगुप्त मेर गिस अऊ किहिस महाराज भैंसा हा मिल गे हवय,चल जल्दी बाजार में हवय नहीं ते अऊ कौनो मेर रेंग दिही हमर मन के बुता ला ते आज जमराज महाराज बना दिही, चित्रगुप्त हा झटकून मेहतरू संग रेंग दिंस, बजार मा पहुचिस ता भैंसा ला अमर डारिस,बने भुलाऊ के कम्पूटर दुकान मा बईठे रहय माडिया के, चित्रगुप्त अऊ मेहतरू ला देखिस ते भैंसा हा "किहिस आव-आव तुही मन ला अगोरत रेहेवं में हा"!
चित्रगुप्त किहिस ते हा साले इंहा बईठे हस आके उंहा महाराज हा कोरट जाये बर तेयार बईठे तेहा इंहा माडिया के पगुरावत हस, भैंसा कथय-देख गा तैहाँ साले-ताले आनी-बानी के गोठ ला मत गोठिया,जैसे ते सेवक वईसने महू सेवक,ये दे तुम्हरे बुता ला बनाये बर आये हवं. काय बुता रे-चित्रगुप्त किहिस. तू मन कतका जमराज ला चुतीया बनावत हव तेखर भंडा फॉर करना हे कहिके इंहा इंटरनेट मा आये हवं, काली पंडरु हा किहिस बाबु एक ठीक नवा जिनिस आये हवय इंटरनेट मा अऊ भुलाऊ टूरा हा खोले हवय बजार मा ओमा काहीं भंडाफॉर करना हे ता जा,उंहा जा के बुलाग ला बनवा के अपन गोठ ला कहिबे तहां छाप दिही अऊ जम्मो दुनिया हा जान डारही,तेखरे सेती मेहा इहाँ आये हवं.
हमन काय चुतीया बनात हन रे?मेहतरू किहिस, तेहा चुतीया कथस देख मोर मनता हा भोगाही ता आने -ताने हो जाही,साले तेहाँ मोर खरी-चुनी ला लेग के अपन भैंसी ला खवा देथस, हरियर कांदी ला थे तेला अपन घर मा लेग जथस,काय अपन डौकी ला खवाथस के अपन दाई ला खवाथस,साले अऊ मोला पूछत हस काय चुतीया बनावत हस,काली रात के मोर पंडरु हा लंघन भूखन रही गे,अरे ओखर दाई मर गे ता का होगे में ता हवं ओला पोसे बर, मोर नाव ले खाए के पईसा देते जमराज हा तेला तुमन उडावत हव अऊ उही पईसा मा मेछरावत हव, डेढ़ कुंटल के सवारी ला बोहे -बोहे महू हा थेथर -मेथर हो जाथों,इहु ला काय सूझे हे जमराज ला भैंसा मा चढे के कौनो घोडा-मोडा लेतिस तेमे चढ़तिस ता भैंसा के सऊख करत हे,अऊ तेहा चित्रगुप्त बने हस तोरो मजा ला चीखाहूँ, ते काय नई करस, जमराज इंहा मुकदमा चलथे ता पेशी बढाये के पईसा,गवाही करा ले घलो अऊ मुद्दई करा ले घलो,दुनो डाहर ले खा बाबु,कौनो ला रोरव नरक के सजा सुनाथे तेखर फईले ला गायब कर देथस अऊ नरक वाला मन फाईल ला मांगथे ता नई मिलत हे कहिके मुजरिम ला इन्हें मजा करावत हस,तोरो अड़बड पोल हवय सब ला खोल के दुनिया ला जनाहूँ के तुमन घला भ्रष्ट हव,धरती के बीमारी इंहा तक ले लहुट गये,उहाँ के मनखे मन तुमन ला भगवान बना के पूजत हवय,इहाँ तुमन मोरे चारा दाना पानी ला खावत हव, में हाँ नई जांव अऊ एदे मेहतरू हा साले मोर नहवाये के साबुन ला अऊ माटीराख घलो ले जथे, जमराज ला कहिबे इही हाँ अपन पीठ मा बोह के लेगही ओला कोरट मा, जाओ तुमन हा, मोला तुमहर पोल ला बलाग मा खोलन दओ.
दुनो झन भैंसा के गोठ ला सुनिस तहाँ जम्मो दुनिया के आघू मा नगरा हो जाबो सोच के भैंसा के गोड ला धर लिस अऊ गोहार पारत किहिस "आज अईसन गलती नई होय भैंसा महाराज हमन ला माफ़ी दे दे ये छापे छापे के अलहन बुता ला झन कर" बोलो ना रे अभी ता तुमन साले-माले कहत रहेव अऊ अभीचे गोड ला धरत हव, छापों का ? नई -नई भैंसा महाराज अईसन झन कर गा, ते जौन कहिबे तौन मान लेबो हमन-चित्रगुप्त रोंवासी हो गे, ता फेर ठीक हे मोर थोकिन सरत हे तेला मने ला पड़ही. ले बता ददा बता-मेहतरू किहिस, पहिले बात मोर कोठा मा गोबर कचरा के सफाई दू-दू घंटा मा होना चाही,मोर कोठा मा पंखा-अऊ ऍसी होना चली, रोज हरियर कांदी अऊ बने अकन खरी चुनी होना चाही,मोर नहाये बर फुव्वारा के बेवस्था होना चाही, अऊ देख रे मेहतरू डेटोल के साबुन मा रोज मुंधरहा अऊ संझकरहा बने घंसर-घंसर के नहवाबे, अऊ मोर पंडरु बर तोर भैंसी के दूध के बेवस्था करबे-मंजूर हे ता बताव -भैंसा हा किहिस, चित्रगुप्त अऊ मेहतरू पहटिया दुनो झन गोड ला धर के किहिस -मंजूर हवय हम ला अऊ आप मन रिस ला छोडोव्, हमर संगे चलव जमराज हा अगोरत हे,अड़-बड बेरा होगे खिसियात हो ही, खिसियाही तू मन ला मोला काबर खिसियाही, अऊ मोला कांही किहिस ते तुमहर जम्मो भेद ला फेर ओखरे आघू मा बफल दू हूँ . ले ओपार ला में बना लू हूँ ते चल-चित्रगुप्त किहिस, में हा ता चलत हवं फेर जान लुहू ना महू हा छापे ला जान डारे हवं, अईसे कहिकी भैंसा हा रेंगिस.
संगी हो कईसे लागिस हमर भैंसा के छ्पाई हाँ? बने बताहू.चिठ्ठी, इ मेल, अऊ टिपणी ले.....
आपके गंवईहा संगवारी
ललित शर्मा
अभनपुरिहा


text:
하나님은 빛 되심
1세상이 창조되기 전부터 계신 생명의 말씀이신 그리스도에 대하여 우리는 들었 고 우리 눈으로 똑똑히 보았으며 손으로 직접 만져 보았습니다.
2이 생명이 세상에 나타나셨습니다. 우리는 영원한 생명이 되시는 그리스도를 직접 보았으므로 그분을 여러분에게 증거하며 전합니다. 그분은 아버지와 함께 계시다가 우리에게 나타나셨습니다.
3우리가 보고 들은 것을 여러분에게 전하는 것은 여러분도 우리와 교제를 갖도록 하기 위한 것입니다. 우리의 교제는 아버지와 그분의 아들 예수 그리스도와 갖는 교제입니다.
4우리는 여러분과 함께 넘치는 기쁨을 나누려고 이 글을 써 보냅니다.
5하나님은 빛이시며 그분에게는 어두움이 전혀 없습니다. 우리는 이 말씀을 그리스도에게서 듣고 여러분에게 전합니다.
6만일 우리가 하나님과 교제한다고 하면서 죄를 짓는 어두운 생활을 그대로 한다면 우리는 진리대로 살지 않는 거짓말쟁이에 불과합니다.
7그러나 하나님이 빛 가운데 계시는 것과 같이 우리도 빛 가운데서 살면 우리는 서로 교제하게 되며 그분의 아들인 예수님의 피가 우리를 모든 죄에서 깨끗하게 합니다.
8만일 우리에게 죄가 없다고 하면 우리는 자신을 속이는 것이 되며 진리가 우리 속에 있지 않습니다.
9우리가 우리 죄를 고백하면 신실하시고 의로우신 하나님은 우리 죄를 용서하시고 모든 죄악에서 우리를 깨끗하게 하실 것입니다.
10만일 우리가 죄를 짓지 않았다고 하면 우리는 하나님을 거짓말쟁이로 만드는 것이며 그분의 말씀이 우리 속에 있지 않습니다.
जिनगी देवइया बचन
1जिनगी के ओ बचन, जऊन ह संसार के रचे के पहिली ले रिहिस; ओला हमन सुने हवन; ओला हमन अपन आंखी ले देखे हवन, ओला धियान लगाके देखे हवन अऊ हमर हांथ ले छुए हवन – ओहीच जिनगी के बचन के बारे म, हमन तुमन ला बतावत हन। 2ए जिनगी ह परगट होईस, अऊ हमन ओला देखे हवन अऊ ओकर गवाही देथन, अऊ हमन तुमन ला, ओ सदाकाल के जिनगी के बारे म बतावत हन, जऊन ह ददा के संग रिहिस अऊ हमर करा परगट होईस। 3जऊन ला हमन देखे हवन अऊ सुने हवन, ओकरे बारे म हमन तुमन ला बतावत हन, ताकि तुमन ला घलो हमर संग संगति मिलय। अऊ हमर संगति ह ददा के संग अऊ ओकर बेटा यीसू मसीह के संग हवय। 4ए बातमन ला हमन एकरसेति लिखत हवन, ताकि हमर आनंद ह पूरा हो जावय।
अंजोर म रेंगई
5ओ संदेस जऊन ला हमन ओकर बेटा यीसू ले सुने हवन अऊ तुमन ला सुनावत हवन; ओह ए अय – परमेसर ह अंजोर अय; अऊ ओम कुछू घलो अंधियार नइं ए। 6कहूं हमन ए कहन कि हमर संगति ओकर संग हवय अऊ हमन अंधियार म चलथन, तब हमन लबारी मारथन, अऊ सच के मुताबिक नइं चलन। 7पर कहूं हमन अंजोर म चलथन, जइसने परमेसर ह अंजोर म हवय, त हमर संगति एक-दूसर के संग हवय, अऊ ओकर बेटा यीसू के लहू ह हमन ला जम्मो पाप ले सुध करथे।
8कहूं हमन कहिथन कि हमन म कुछू पाप नइं ए, त हमन अपन-आप ला धोखा देथन अऊ हमन म सत नइं ए। 9कहूं हमन अपन पापमन ला मान लेथन, त परमेसर ह हमर पाप ला छेमा करही अऊ हमन ला जम्मो अधरम ले सुध करही, काबरकि ओह बिसवास लइक अऊ धरमी अय। 10कहूं हमन ए कहिथन कि हमन पाप नइं करे हवन, त हमन ओला लबरा ठहिराथन, अऊ ओकर बचन ह हमन म नइं ए।


text:
Sunday, March 20, 2022
मंगत रवीन्द्र
साहित्य अकादेमी का भाषा सम्मान, गैर-मान्यता प्राप्त भाषाओं में साहित्यिक रचनात्मकता के साथ ही शैक्षिक अनुसंधान को स्वीकार और बढ़ावा देने के लिए स्थापित है। छत्तीसगढ़ी भाषा के लिए अब तक यह एकमात्र मंगत रवीन्द्र को सन 2003 में दिया गया था। मंगत जी की उपलब्धियां और साधना की चर्चा कभी-कभार ही होती है। यह सम्मान मिलने पर सन 2004 में नन्दकिशोर तिवारी के संपादन में छत्तीसगढ़ साहित्य परिसद, बिलासपुर द्वारा पुस्तिका का प्रकाशन किया गया था, जिसमें मंगत रवीन्द्र की साहित्यिक यात्रा का परिचय, उनकी कहानी ‘बेटी‘ तथा कुछ कविताएं थीं। पुस्तिका का अंश यहां प्रस्तुत है-
मंगत रवीन्द्र के साहित्य जात्रा
-संजीव चंदेल
जरूरत ले ज्यादा सांवर, छः फुटिया, मध्यम सोर के आंखी, कतिकुन लम्बा फेर चपटे असन नाक, सांकर माथा, घुंघरालू असन दीखत चुंदी अऊ मुचमुचात चेहरा वाला मनखे ल देख के दुरिहा ले चिन्ह डारे असन मुँह ले भाखा फूट परथे “आव भाई मंगत"। मंगत रवीन्द्र ल एक छिन म पहिचाने जा सकत हे। वोखर आंखी अउ ओंठ दुनों म एक अज़ीब किसिम के मुस्कान खेलत दिखथे, जाना-माना वो ह अपन जिनगानी मं जउन कुछू पाए हे वोमा संतुष्ट हे। सुख-दुःख दूनो ल ईस्वर के किरपा मान के एके बरोबर झेल लेथे। अइसनहे आदमील कर्मवीर कहे जाथे। मंगत रवीन्द्र कर्मवीर ऑय।
मंगत रवीन्द्र के जनम 4 अप्रेल सन् 1959 म गिधौरी (कोरबा) म होइस। उंकर ददा के नॉव मुनीराम अउ दाई के नॉव समारिन आय। ददा के इंतकाल होगे। दाई-ददा के आमदनी के साधन मजदूरी रहिस। अइसन आर्थिक बेवस्था म लइका मन ला पढ़ाना लिखाना कठिन होथे। तब्भो ले मंगत के ददा ओला स्कूल म पढ़ेबर भेज दिस। पहली कक्षा में भरती होय के बाद मंगत पहिलीच् दिन हिन्दी के स्वर अउ व्यंजन सिलहेट म लिख दिस। मंगत के गियान ल येतरा धरई ल देखके मंगत के गुरू जी मंगल ल रपोट लिस अउ पीठ ल थप-थपा के आसिर वाद दिस। मंगत के ऊमर के साथ पढ़ाई के दर्जा भी बाढ़त गिस। कठिन परिसरम आर्थिक तंगी के संघर्स म मेहनत के जीत होगे। मंगत रवीन्द्र ले दे के सन् 1977 म हायर सेकेण्डरी के परीच्छा पास करिस।
हायर सेकेण्डरी के परीच्छा ल पास करे के बाद सन् 1978 म आयुर्वेद रत्न, 1991 मं स्नातकोत्तर के डिग्री हासिल करिन। ये तरा हायर सेकेण्डरी के परीच्छा अउ एम. ए. के डिग्रीधारी आदमी बने मं तेरा साल लगिस।
ये तेरा बरिस ह मंगत रवीन्द्र के तेरा जुग के कथा असन हे। मेट्रिक पास करतेच् मंगत के बिहाव होगे। अपन बोझा ल संभाले के होस नइ आय रहिस के गृहस्थी सजगे। का करतिस मंगत। मेट्रिक के पढ़ते-पढ़ते गांव के जड़ी-बूटी के गियान ल सीख ले रहिस। उही ह अब ओखर आमदनी के जरिया बनगे। उही समें मंगत के जरी-बूटी के गियान के कारन करतला (कोरबा) के अस्पताल म पचास रूपया मानदेय म जनस्वास्थ्य रक्छक के नौकरी वोला मिल गे। पढ़ना अउ गियान ल बांटना मंगत रवीन्द्र के सौक आय। इही सौक ह सन् 1990 म मंगत ल विग्यान सहायक सिक्छक बना दिस। मंगत के पोस्टिंग अकलतरा तीर के गांव कापन म होइस। तबले मंगत रवीन्द्र कापन म रहिके स्कूल के लइका मन ल पढ़ाथें। खुद पढ़थें अउ सकेले गियान ल कागज मं लिखके बगराथे।
कापन म गुरुजी के नौकरी ह मंगत ल आरथिक संकट ले उबार-दिस । अब मंगत के दिन चर्या म साहित्य ह जुरगे।
मंगत रवीन्द्र तरूण साहित्य परिसद, जांजगीर, दलहा साहित्य विकास परिसद, अकलतरा, भारतेन्दु साहित्य समिति, बिलासपुर के संपर्क म आइस। लेखक मन संग लेखक मिलिस अउ मंगत रवीन्द्र के रचना मन आकार पाय लगिन।
कापन मंगत रवीन्द्र के साधना स्थली ए। इहां वोहा 'काव्य-हंस सेवा सदन' नाम के संस्था बनाइस अउ छोट-छोट किताब छापना सुरु करिस। ये संस्था हं कईठों किताब छापिस जेमा - नव रात्रि गीत (1993) दोहा-मंजूषा (1994) होली के रंग गोरी के संग (1995) प्रमुख ए।
गंवई गांव के रहइया लेखक के सामने प्रकासन के जबर समस्या रथे। एती-ओती करत मंगत रवीन्द्र के संपर्क सरदार त्रिलोचन सिंह, बुक सेलर्स, इन्दौर, अउ पंकज प्रकासन, मथुरा करा होइस। असली बात आय के इन प्रकासक मन के किताब छत्तीसगढ़ के मेला-ठेला म बेचाय बर आथे। मंगत रवीन्द्र अइसने चरचा करिस। प्रकासक मन मुंह खोलेच् रहिन अउ झट मंगत रवीन्द्र के किताब ल रख लिन। सबे अधिकार प्रकासक के। लिखना भर मंगत के। मंगत खुस। प्रकासक मन के सोंसन ल घलो अपन भाग्य मान के किताब उपर किताब देत गइस अउ प्रकासक छाप के पइसा कमात गइस। अइसने विपत्त ल सहत मंगत रवीन्द्र के छपे किताब मन के विवरण नीचे दिए जा रहे हे -
1. नवरात्रि गीत 1993
2. दोहा मंजूषा - 1993
3. छत्तीसगढ़ी व्याकरण - 1994
4. होली के रंग गोरी के संग - 1995
5. माता सेवा - 1997
6. गीत-गंगार - 1998
7. मयारू बर मया - 1999
8. छत्तीसगढ़ी बियाकरण - 2000
9. आधुनिक विचार ज्ञान गंगार - 2000
10. सुगंध धारा - 2001
11. सद्गुरू चालीसा - 2002
12. रतन जोग - 2002
13. चमेली डारा - 2004
14. गुड़ ढिंढा - 2004
उपर लिखे जमों किताब के समोखा लिए म अड़बड़ जघा अउ समय चाही। ये सेती मंगत रवीन्द्र के तीन गुन के चर्चा करना ही काफी होही। एक उंकर लिखे 'छत्तीसगढ़ी बियाकरण' के बारे में ये कहत निक् लागथे के छत्तीसगढ़ी बियाकरन के आने लिखइया मन के अधार ग्रियर्सन के छत्तीसगढ़ी बियाकरन हर आय। ओमा जमीनी पकड़ नइये। मंगत रवीन्द्र के बियाकरन छत्तीसगढ़ के भुईंया अउ ओखर भासा के चिन्हारी करत लिखे गय हे। 'छत्तीसगढ़ी लोकाक्षर' के बिद्वान समीक्छक डॉ. जागेन्द्र कुमार कुलमित्र लिखे हें -
“बियाकरन के संबंध भासा ले होथे। बियाकरन के पढ़े अउ पढ़ाये के उद्देस्य भासा के सुद्ध रुप ल सीखना होथे। भासा म कई ठन कारन ले परिवर्तन होत रइथे। बियाकरन भासा के कानून-कायदा तको आय। बियाकरन ले हमन जान सकथन के कोन भासा के कउन रुप ह सुद्ध आय अउ कउन रुप ह असुद्ध। हिन्दी भासा म “मैने सब्जी खरीदा" जेमा 'क्रिया' के खरीदा रुप असुद्ध हावय काबर के 'सब्जी' स्त्रीलिंग के संग क्रिया के रुप 'खरीदी' होही। येखर सेती येमेर ओखर सुद्ध रुप 'मैंनें सब्जी खरीदी' होहय। अइसन कानून के बरनन बियाकरन मं करे जाथे। जेखर सेती हमन कह सकथन के बियाकरन वो सास्त्र आय जेखर ले हमला भासा के सुद्ध असुद्ध रुप के चिन्हारी मिलथे।
वोही बात ल गुन के भाई मंगत रवीन्द्र ह 'छत्तीसगढ़ी बियाकरन' पुस्तक ल लिख के हमर बहुत बड़े कमी ल पूरा करिन हे। ये बियाकरन पुस्तक ह लेखक के गहन चिंतन-मनन अउ मिहनत के फल आय। लेखक अपन कती ले भरपूर कोसिस करे हावय। छत्तीसगढ़ी बियाकरन म संग्या, सर्वनाम, क्रिया, विसेसन, क्रिया विसेसन, कारक, लिंग, वचन अउ काल ल समझाये बर। बड़ उदीम कर-करके समझाय हवंय। फेर मोला पर्यायवाची सब्द, लोकोक्ति, मुहावरा, जनउला अउ किसिम-किसिम के जानो जिनिस के छत्तीसगढ़ी नांव ह खुब्बेच भाईस। येखरो ले आगर ये पुस्तक के सब ले बड़े महात्तम छत्तीसगढ़ी सब्द कोस ले बाढ़थे।
जेखर ले छत्तीसगढ़ी भासा के जनवइया अउ नई जनइया दूनों ल फायदा होहय। संगें संग स्कूल-कॉलेज के पढ़वइया लइका, सोध करइया मनखे अउ जम्मों छत्तीसगढ़िया मन के गियान के बढ़ोत्तरी मं पंदोली देहय।
आखिर मं कहे ल परही के 'छत्तीसगढ़ी बियाकरन' किताब संहराय के लाईक हावय। जेला पढ़के अपन गियान मं बढ़ोतरी अउ सुधार करे जा सकत हे।"
दूसर बात छत्तीसगढ़ी कहानी के सम्बन्ध म हे। छत्तीसगढ़ कहानी म छत्तीसगढ़ी संस्कार जेला लोक कहे जा सकत हे, तउन सैली म कहानी लिखने वाला अकेल्ला मंगत रवीन्द्र हे। गांव के कथा, गांव के सैली म। ये सैली के विसेसता आय कथा कहत-कहत पद्य म कथा ल जोड़ना। कभू-कभू पद्य (दोहा) कूट भासा म भी हो जाथे फेर अइसना करे म सुनइया/पढ़इया के धियान हर टूटथे। थोकुन विसराम पाथे, फेर कथा के संग जुरथे। अइसे म कथा के आनंद दून हो जाथे। ये कथा सिल्प छत्तीसगढ़ी कहनी के प्रान तत्व ये। येखरे सेती छत्तीसगढ़ी के समीक्छक नन्दकिशोर तिवारी जी मंगत रवीन्द्र ल छत्तीसगढ़ी कहिनी के नवा सिल्प के प्रवर्तक मानथें।
तीसर मुख्य बात मंगत रवीन्द्र के लोक-साहित्य कोती रूझान होना हे। येखर उदाहरन उनकर 'माता-सेवा' गीत के किताब आय। ये किताब म गांव मं जेंवारा बैठारे के विधि, पूजा पाठ के कर्म कांड अउ गाए जानेवाला जसगीत मन ल सकेल के छपवाय गय हे। धनुआ भगत के पूरा गीत ये पुस्तक म हे।
ये जम्मो गोठ के समोखा करके मंगत रवीन्द्र के बारे म कहे जा सकत हे के मंगत रवीन्द्र छत्तीसगढ़ी साहित्य के गौरव धन यें। उन भासा, साहित्य अउ लोक के संग्राहक यें। मंगत रवीन्द्र आयुर्वेदिक दवाई के ग्याता, संगीत, चित्रकला, मूर्तिकला घलो म विसेसग्यता रखथे। येला देख के कतकोन संस्था मन उनला सम्मानित करे हैं। जेमा प्रमुख हें -
सम्मान अउ पुरस्कार :
1. सम्मान : दल्हा साहित्य विकास परिषद अकलतरा/18.09.1999
2. ऋतम्भरा साहित्य मंच कुम्हारी, जिला दुर्ग प्रशस्ति पत्र/21.08.02
3. कार्यालय कलेक्टर राष्ट्रीय कार्यक्रम शाखा जांजगीर, सहभागिता प्रमाण पत्र/ 28.02.02
4. सेवाजलि संस्था अकलतरा द्वारा सम्मान एवं प्रशस्ति पत्र/ 26.01.03
5. आस्था कलामंच अकलतरा द्वारा सम्मान एवं अभिनंदन पत्र/ 29.01.03
6. बिलासा कलामंच बिलासपुर द्वारा “बिलासा साहित्य सम्मान"/13.06.03
7. श्री लखनलाल गुप्त स्मृति पुरस्कार छत्तीसगढ़ साहित्य विकास परिषद, रायपुर/01-07-03
8. छत्तीसगढ़ लोकाक्षर के कहानी प्रतियोगिता में द्वितीय पुरस्कार प्राप्त / सन् 2001
--00--
Posted by Rahul Singh at 8:29 AM
Subscribe to: Post Comments (Atom)


text:
1. Who is the music director of the song साजन से पहली बार
Ans: साजन से पहली बार song music director is दत्ता कोरगाओंकर
2. Who is/are the singer/singers of the song साजन से पहली बार
Ans: साजन से पहली बार song singer is लता मंगेशकर
3. Who is the Composer of the song साजन से पहली बार
Ans: साजन से पहली बार song composer is दत्ता कोरगाओंकर
4. Who is the Lyricist of the song साजन से पहली बार
Ans: साजन से पहली बार song lyricist is पंडित पहनी
5. What is the movie of the song साजन से पहली बार
Ans: साजन से पहली बार song is from रिश्ता
6. Who wrote the song साजन से पहली बार
Ans: साजन से पहली बार song is written by पंडित पहनी


text:
1. Who is the music director of the song प्यार का जहा हो छोटा सा
Ans: प्यार का जहा हो छोटा सा song music director is दत्ता नैक
2. Who is/are the singer/singers of the song प्यार का जहा हो छोटा सा
Ans: प्यार का जहा हो छोटा सा song singer is आशा भोसले
3. Who is the Composer of the song प्यार का जहा हो छोटा सा
Ans: प्यार का जहा हो छोटा सा song composer is दत्ता नैक
4. Who is the Lyricist of the song प्यार का जहा हो छोटा सा
Ans: प्यार का जहा हो छोटा सा song lyricist is मजरूह सुल्तानपुरी
5. What is the movie of the song प्यार का जहा हो छोटा सा
Ans: प्यार का जहा हो छोटा सा song is from जाल साज़
6. Who wrote the song प्यार का जहा हो छोटा सा
Ans: प्यार का जहा हो छोटा सा song is written by मजरूह सुल्तानपुरी


text:
संगी हो जोहार लेवो,
गुरुवार, 10 दिसंबर 2009
सुभीता खोली के नवा चिंतन !!!
संगी हो जोहार लेवो,
प्रस्तुतकर्ता ब्लॉ.ललित शर्मा पर 7:42 am 5 टिप्पणियाँ
लेबल: छत्तीसगढ़
शनिवार, 5 दिसंबर 2009
रिकिम रिकिम के साहित सेवा अऊ, भोभला बर चना चबेना
संगी हो जय जोहार,
प्रस्तुतकर्ता ब्लॉ.ललित शर्मा पर 6:21 pm 8 टिप्पणियाँ
लेबल: अड़हा के गोठ
शनिवार, 24 अक्तूबर 2009
चित्रगुप्त हा घेरी-बेरी जोजियावत हे, यम के भंइसा अब ब्लाग बनावत हे.
ऍती भैंसा ला खोजत-खोजत मेहतरू हा बरातू ला भेंट पईस,राम-राम जोहार हुईस ता बरातू हा पूछीस-काय होगे मेहतरू भाई बिह्नियाच बिहनिया हलकान दिखत हस,काय अलहन होगे, मेहतरू किहिस -का बतावं बरातू भाई!जमराज महाराज हा कोरट जाये बर तेयार बईठे हवय,भैंसा ला बने मांज-धो के खवा पिया के पानी भरे ला गे रहेवं कोन जानी कहाँ मसकदिस लुवाठ हा,उही खोजत हवं गा,बरातू किहिस -भैंसा ला ता ये दे इही बाजार चौक मा भेंटे रेहेवं.पुछेवं ता किहिस वो दे लछमन के बाबु भुलाऊ हा कम्पूटर दुकान खोले हवय उंहा जात हवं,अईसने बतईस गा मोला बाकी ला तैं जान,मेहतरू हा दऊडत-दऊडत चित्रगुप्त मेर गिस अऊ किहिस महाराज भैंसा हा मिल गे हवय,चल जल्दी बाजार में हवय नहीं ते अऊ कौनो मेर रेंग दिही हमर मन के बुता ला ते आज जमराज महाराज बना दिही, चित्रगुप्त हा झटकून मेहतरू संग रेंग दिंस, बजार मा पहुचिस ता भैंसा ला अमर डारिस,बने भुलाऊ के कम्पूटर दुकान मा बईठे रहय माडिया के, चित्रगुप्त अऊ मेहतरू ला देखिस ते भैंसा हा "किहिस आव-आव तुही मन ला अगोरत रेहेवं में हा"!
चित्रगुप्त किहिस ते हा साले इंहा बईठे हस आके उंहा महाराज हा कोरट जाये बर तेयार बईठे तेहा इंहा माडिया के पगुरावत हस, भैंसा कथय-देख गा तैहाँ साले-ताले आनी-बानी के गोठ ला मत गोठिया,जैसे ते सेवक वईसने महू सेवक,ये दे तुम्हरे बुता ला बनाये बर आये हवं. काय बुता रे-चित्रगुप्त किहिस. तू मन कतका जमराज ला चुतीया बनावत हव तेखर भंडा फॉर करना हे कहिके इंहा इंटरनेट मा आये हवं, काली पंडरु हा किहिस बाबु एक ठीक नवा जिनिस आये हवय इंटरनेट मा अऊ भुलाऊ टूरा हा खोले हवय बजार मा ओमा काहीं भंडाफॉर करना हे ता जा,उंहा जा के बुलाग ला बनवा के अपन गोठ ला कहिबे तहां छाप दिही अऊ जम्मो दुनिया हा जान डारही,तेखरे सेती मेहा इहाँ आये हवं.
हमन काय चुतीया बनात हन रे?मेहतरू किहिस, तेहा चुतीया कथस देख मोर मनता हा भोगाही ता आने -ताने हो जाही,साले तेहाँ मोर खरी-चुनी ला लेग के अपन भैंसी ला खवा देथस, हरियर कांदी ला थे तेला अपन घर मा लेग जथस,काय अपन डौकी ला खवाथस के अपन दाई ला खवाथस,साले अऊ मोला पूछत हस काय चुतीया बनावत हस,काली रात के मोर पंडरु हा लंघन भूखन रही गे,अरे ओखर दाई मर गे ता का होगे में ता हवं ओला पोसे बर, मोर नाव ले खाए के पईसा देते जमराज हा तेला तुमन उडावत हव अऊ उही पईसा मा मेछरावत हव, डेढ़ कुंटल के सवारी ला बोहे -बोहे महू हा थेथर -मेथर हो जाथों,इहु ला काय सूझे हे जमराज ला भैंसा मा चढे के कौनो घोडा-मोडा लेतिस तेमे चढ़तिस ता भैंसा के सऊख करत हे,अऊ तेहा चित्रगुप्त बने हस तोरो मजा ला चीखाहूँ, ते काय नई करस, जमराज इंहा मुकदमा चलथे ता पेशी बढाये के पईसा,गवाही करा ले घलो अऊ मुद्दई करा ले घलो,दुनो डाहर ले खा बाबु,कौनो ला रोरव नरक के सजा सुनाथे तेखर फईले ला गायब कर देथस अऊ नरक वाला मन फाईल ला मांगथे ता नई मिलत हे कहिके मुजरिम ला इन्हें मजा करावत हस,तोरो अड़बड पोल हवय सब ला खोल के दुनिया ला जनाहूँ के तुमन घला भ्रष्ट हव,धरती के बीमारी इंहा तक ले लहुट गये,उहाँ के मनखे मन तुमन ला भगवान बना के पूजत हवय,इहाँ तुमन मोरे चारा दाना पानी ला खावत हव, में हाँ नई जांव अऊ एदे मेहतरू हा साले मोर नहवाये के साबुन ला अऊ माटीराख घलो ले जथे, जमराज ला कहिबे इही हाँ अपन पीठ मा बोह के लेगही ओला कोरट मा, जाओ तुमन हा, मोला तुमहर पोल ला बलाग मा खोलन दओ.
दुनो झन भैंसा के गोठ ला सुनिस तहाँ जम्मो दुनिया के आघू मा नगरा हो जाबो सोच के भैंसा के गोड ला धर लिस अऊ गोहार पारत किहिस "आज अईसन गलती नई होय भैंसा महाराज हमन ला माफ़ी दे दे ये छापे छापे के अलहन बुता ला झन कर" बोलो ना रे अभी ता तुमन साले-माले कहत रहेव अऊ अभीचे गोड ला धरत हव, छापों का ? नई -नई भैंसा महाराज अईसन झन कर गा, ते जौन कहिबे तौन मान लेबो हमन-चित्रगुप्त रोंवासी हो गे, ता फेर ठीक हे मोर थोकिन सरत हे तेला मने ला पड़ही. ले बता ददा बता-मेहतरू किहिस, पहिले बात मोर कोठा मा गोबर कचरा के सफाई दू-दू घंटा मा होना चाही,मोर कोठा मा पंखा-अऊ ऍसी होना चली, रोज हरियर कांदी अऊ बने अकन खरी चुनी होना चाही,मोर नहाये बर फुव्वारा के बेवस्था होना चाही, अऊ देख रे मेहतरू डेटोल के साबुन मा रोज मुंधरहा अऊ संझकरहा बने घंसर-घंसर के नहवाबे, अऊ मोर पंडरु बर तोर भैंसी के दूध के बेवस्था करबे-मंजूर हे ता बताव -भैंसा हा किहिस, चित्रगुप्त अऊ मेहतरू पहटिया दुनो झन गोड ला धर के किहिस -मंजूर हवय हम ला अऊ आप मन रिस ला छोडोव्, हमर संगे चलव जमराज हा अगोरत हे,अड़-बड बेरा होगे खिसियात हो ही, खिसियाही तू मन ला मोला काबर खिसियाही, अऊ मोला कांही किहिस ते तुमहर जम्मो भेद ला फेर ओखरे आघू मा बफल दू हूँ . ले ओपार ला में बना लू हूँ ते चल-चित्रगुप्त किहिस, में हा ता चलत हवं फेर जान लुहू ना महू हा छापे ला जान डारे हवं, अईसे कहिकी भैंसा हा रेंगिस.
संगी हो कईसे लागिस हमर भैंसा के छ्पाई हाँ? बने बताहू.चिठ्ठी, इ मेल, अऊ टिपणी ले.....
आपके गंवईहा संगवारी
ललित शर्मा
अभनपुरिहा
प्रस्तुतकर्ता ब्लॉ.ललित शर्मा पर 7:30 pm 5 टिप्पणियाँ
लेबल: बियंग ललित शर्मा
सोमवार, 19 अक्तूबर 2009
जइसन के मालिक लिये दिये, तइसनेच देबो असीस
आप मन के
गंवईहा संगवारी
ललित शर्मा
अभनपुरिहा
प्रस्तुतकर्ता ब्लॉ.ललित शर्मा पर 12:09 pm 2 टिप्पणियाँ
लेबल: "ललित शर्मा", अड़हा के गोठ
बुधवार, 14 अक्तूबर 2009
ये दे पटवारी ला फेर छरे हे, काबर कि रावन नई जरे हे
आपके
गंवईहा संगवारी
ललित शर्मा
प्रस्तुतकर्ता ब्लॉ.ललित शर्मा पर 12:33 pm 1 टिप्पणियाँ
लेबल: "ललित शर्मा", अड़हा, बियंग
शनिवार, 10 अक्तूबर 2009
नई उतरिस बिच्छी के झार-पटवारी साहेब ला परगे मार
प्रस्तुतकर्ता ब्लॉ.ललित शर्मा पर 10:10 am 4 टिप्पणियाँ
लेबल: बियंग, ललित शर्मा
रविवार, 4 अक्तूबर 2009
अड़हा बईद परान घाती-पटवारी साहेब ला पर गे फांसी
संगी हो काली पटवारी भईया के डाक्टरी ला देखबो, आज के कथा के इही मेर बिसराम हे
गंवैय्हा संगवारी
ललित शर्मा
अभंपुरिहा
प्रस्तुतकर्ता ब्लॉ.ललित शर्मा पर 4:59 pm 6 टिप्पणियाँ
लेबल: बियंग, ललित शर्मा
मंगलवार, 29 सितंबर 2009
फोकट के गियान- झन दे सियान - पटवारी भईया के गोठ बात
संगी हो जोहर लओ
काली के गोठ ला आगे बढ़ावत हौं संगी हो, हमर पटवारी भैया के किस्सा नई सिराय हवे, एखर तो एक ले एक किसा हवे, पटवारी ला पढ़े के बहुत सौउंख हवय, सबे तरह के पुस्तक ला पढ़थे, पुस्तक पढ़ना घलो एक ठक बीमारीच आये, घर ले पटवारीन हाँ बाजार भेजते साग ले बर, ता बूजा हा साग के पईसा के पुस्तक बिसा डारथे, रेलगाडी मा जाथे ता बिदाउट जाथे, साधू के बाना ला लगा के भेस बदल के चल देथे अऊ टिकिस के पईसा के पुस्तक बिसा ले थे, घर के सबो झन एखर ले अब परसान होगे, दिन रात बइहा भुतहा कस गियान बांटे के उदिम लगावत रहिथे, एक घावं का हुईस का बताओं संगी हो बताये मा घलो सोचे ला परत हवय, ओखर मन मा पुस्तक पढ़े के गियान आगे के गुण तीन रंग के होते, सत+तम अऊ रज, मांस मदिरा अऊ भोग तमोगुन मा आथे, पटवारी हा सोच डारिस ये दे तो बड़ गियान के बात हवय एखर परचार परसार होना चाही, ता कईसे करे जाय, एक दिन बिहानियाच बिहनिया दारू भट्ठी के आघू मा खड़े होगे जौउन भी पी के आवय तेला धर के दारु के अवगुन समझावे, दरुहा मन ओखर गोठ ला धियान नई दे के रेंग देवैय, अऊ कहय"पटवारी है अतका बईहा हो जाही हमन सोचे नई रेहेन गा, पहीले पहील रद्दा मा रोक के गोठियावे, ये दे अब भट्ठी तक अमरगे,हलाकान कर डरे हे गा," दू दिन ले सरलग इही बूता चलिस भट्ठी में गिराहिक आना कमती होगे, भट्ठी के गल्ला हा खंगती होगे, ठेकेदार ला जब एखर बूता के पता चलिस ता अपन पंडा मन ला चमकईस" साले अईसे मा ता तुमन मोला बोर डारहु नई बचावव ओला सुधारो रे,' आघू दिन पटवारी हा फेर भट्ठी पहुँचगे, पंडा मन ओला देखिस त किहिस "आ भईया घाम लागत होही ऊँहा काबर खड़े हस गा"अईसे कहिके भीतरी मा लेगिस अऊ नगद छरिस, मार ला देखिस ता पटवारी बाहिर भागे के कोसिस करिस ता भट्ठी के मुहाटी मा दरुहा मन (जेन ला गियान बांटे रिहिस) ठेंगा धरके खड़े रहय उहू मन मौउका का फईदा उठईस भका-भक इहु मन दिस, बहिती गंगा मा अपन हाथ धो डारिस, लटे-पटे पटवारी हा बांचिस अऊ जी पिरान ला देय के पुलिस थाना भागिस, मुड़ कान फ़ुट गे रहे, पुलिस हा समझईस "ये दे गियान हा दरुहा मनखे मन बर नइये भईया, जगा देख के गियान बांटे जाथे, तीन महिना ले खटिया मा परे रिहिस बिचारा हा, बने बूता करे ला सोचिस अऊ अलकरहा मा फंस के हाथ गोड़ ला टोरईस, तीन महिना बाद खटिया ले उठिस त सोचिस अइसने सोझे परचार मा साले मन हा मार मार के धुर्रा बिगार डारिस, बने दूसरा रद्दा खोजे जाय, जौउन मेर ओखर घर हे तौउन मेर चारो मुड़ा घला दरुहा मन रहिथे, त का करिस अड़बड़ अकन सद्वचन दारू अऊ दरुहा मन के खिलाफ में बना डारिस, अऊ येदे ला सबके कोठ मा लिखहूँ त बने परचार होही कहिके अपन मन मा सोच डारिस, दिन मा लिखहूँ ता जम्मो कालोनी हा जान डारही कहिके रात के लिखे के बिचार करके गेंरु अऊ अमली के काड़ी के जुगाड़ कर डारिस, रात के १२ बजे सद्वचन के लेखन कारज ला चालू करिस एके ठक कोठ मा लिखे रिहिस तभे आरो होगे पारा वाला मन जग गे अऊ अंधियार मा चोर समझ के बने ठठा डारिस, हमन पहुचेन ता चीन्ह के छोडायेन पटवारी भईया हे कहीके, एक घांव गियान बांटे के चक्कर मा लहुट के फेर खटिया मा चल दिस.
आपके
गंवईहा संगवारी
ललित शर्मा
अभंपुरिहा
प्रस्तुतकर्ता ब्लॉ.ललित शर्मा पर 7:44 am 6 टिप्पणियाँ
गुरुवार, 24 सितंबर 2009
बियंग -पईधे गाय कछारे जाये-पटवारी साहेब ला कोन समझाये
संगी हो जोहार लेहु ना,
आज हमर पटवारी भईया के किसा ला सुनव, देखथवं मेहा आज कल समाज सेवा बड चालू होगे हवय, जहाँ देखबे उहां समाज सेवा,ये दे समाज सेवा हा एक ठक बहुत बड़े बीमारी हवय, छुतहा रोग हे,कई झन बड सौख ले करथे कई झन अपन जी पिरान ला बचाए बर करथे,हमर एक झन मयारू मितान हवय,हमन ओला पटवारी भइया कहिके बलाथन, उहू ला समाज सेवा के बीमारी धर डारे हवय, आज कल संस्कार अऊ सेवा,लईका मन ला सुधारे के गोठ,अऊ नाना परकार के गियान फोकट में बाटंत रहिथे,जम्मो गांव भर के मनखे मन ओखर ले अब डराय ला चालू होगे,ओखर समाज सेवा हा,ओखरो बर एक ठक बीमारी होगे हवय नइ कहीही त ओला चैन नई परय,कही दिस त लोगन मन समझ नइ परय,देह हा दुबरागे हवय आंखी हा खुसर गे हवय समाज ला सुधारे के संसो मा दिन रात चैन नइ परय, समाज सेवा हा महामारी होगे,घर मा जाथे त डउकी हा चमकात हे,लईका मन ला समझाथे त ओ मन नई समझे,बड़ा परेशानी मा परगे बपरा हा,ये दे बीमारी के पाछु मा एक ठन कहानी हवय के काबर ओला बीमारी हा धरिस,वो हा सरकारी नौकरी में लगिस त बने पद पा गे,अऊ पटवारी के नौकरी,चित भी ओकरे अऊ पट भी ओखरे चारो मुडा ले पईसाच पईसा,अब ओखर घर मा चंदा मंगईया के लेन लगे रहय, कभू पत्रकार,त कभू गणेस चंदा,त कभू धर्मसाला के चंदा,त कभू सरकारी चंदा, दिन रात हलाकान होगे.
जोहार लेव संगी हो .
आपके
गंवईहा संगवारी
ललित शर्मा
(कार्टून : त्र्यंबक शर्मा जी से साभार) ,
प्रस्तुतकर्ता ब्लॉ.ललित शर्मा पर 6:17 pm 8 टिप्पणियाँ
लेबल: बियंग, ललित शर्मा
मंगलवार, 22 सितंबर 2009
किसिम किसिम के गोठ अऊ...... भोभला बर चना चबेना
संगी हो जय जोहार,
प्रस्तुतकर्ता ब्लॉ.ललित शर्मा पर 8:46 pm 3 टिप्पणियाँ
लेबल: अड़हा, बियंग, ललित शर्मा
रविवार, 20 सितंबर 2009
जय जय ३६ गढ़ महतारी
प्रस्तुतकर्ता ब्लॉ.ललित शर्मा पर 10:30 pm 1 टिप्पणियाँ
लेबल: ३६ गढ़, ललित शर्मा